Casgliadau - New Library\nHafan » Casgliadau\nMae’r Llyfrgell yn cwmpasu nifer gynyddol o gasgliadau bach:\nLlyfrgell Teyrnas y Nefoedd John Rogerson\nLlyfrgell Trothwy Caldecott\nArchif Coleridge yng Nghymru\nGwasg Beauchief Abbey\nMae’r Llyfrgell Newydd yn Ganolfan Gysylltiol i Ganolfan Astudiaethau Platoniaeth Prifysgol Caergrawnt.\nAr hyn o bryd, rydyn ni’n trafod caffael casgliadau pellach mewn perthynas â diwylliant, diwinyddiaeth, athroniaeth a Chymru, ynghyd â chasgliadau traws-ffydd.\nLLYFRGELL TEYRNAS Y NEFOEDD\nMae llyfrgell Teyrnas y Nefoedd yn gasgliad canolog yn y Llyfrgell Newydd. Roedd y llyfrau’n perthyn i’r ysgolhaig Cristnogol a’r offeiriad Anglicanaidd J W Rogerson. Bu farw yn 2018 ac ers hynny mae casgliad personol John wedi’i rannu rhwng Asbury Theological Seminary yn yr Unol Daleithiau, Tyndale House, Caergrawnt a’r Llyfrgell Newydd yma yng Nghymru.\nMae casgliad y Llyfrgell Newydd yn canolbwyntio ar Deyrnas y Nefoedd yn athrawiaeth Iesu a’r hyn mae’n ei gynnig i gymdeithas ac i’r eglwys. Nod y traddodiad Cristnogol perthynol hwn, sydd wrth wraidd y llyfrgell yn Llanilltud Fawr, yw cadarnhau pobl fel bodau ysbrydol, ynghyd â chynnig gwybodaeth dda a syml a llefydd croesawgar er mwyn gallu archwilio’r cynnig hael mewn llawer o wahanol gefndiroedd ac ar draws ystod eang o draddodiadau crefyddol.\nAM JOHN ROGERSON\nGanwyd John William Rogerson yn Llundain yn 1935 ac fe’i haddysgwyd yn Bec School, Tooting, yn y Joint Services School for Linguists, Coulsdon Common, ble cyflawnodd gwrs dwys mewn Rwsieg, ac ym Mhrifysgolion Manceinion, Rhydychen a Jerwsalem, ble astudiodd ddiwinyddiaeth ac ieithoedd Semitig. Fe’i hordeiniwyd yn 1964 a gwasanaethodd fel Curad Cynorthwyol yn Eglwys St. Oswald, Durham. Rhwng 1964 ac 1975 roedd yn Ddarlithydd, a rhwng 1975 ac 1979 yn Uwch Ddarlithydd mewn Diwinyddiaeth ym Mhrifysgol Durham cyn symud yn 1979 i fod yn Athro ac yn Bennaeth Adran Astudiaethau Beiblaidd ym Mhrifysgol Sheffield, gan ymddeol yn 1996. Fe’i gwnaed yn Ganon Mygedol yn Eglwys Gadeiriol Sheffield yn 1982 ac yn Ganon Emeritws yn 1995. Yn ogystal â nifer o draethodau ac erthyglau ysgolheigaidd, mae ei lyfrau cyhoeddedig yn cynnwys Myth in Old Testament Interpretation (1974), Psalms (Cambridge Bible Commentary, gyda J. W. McKay, 1977), Anthropology and the Old Testament (1978), Old Testament Criticism in the Nineteenth Century: England and Germany (1984), The New Atlas of the Bible (1985, a gyfieithwyd i naw iaith), W. M. L. de Wette. Founder of Modern Biblical Criticism. An Intellectual Biography (1991), The Bible and Criticism in Victorian Britain. Profiles of F. D. Maurice and William Robertson Smith (1995), An Introduction to the Bible (1999, 3ydd argraffiad 2012), Theory and Practice in Old Testament Ethics (2004), According to the Scriptures? The Challenge of using the Bible in Social, Moral and Political Questions (2007), A Theology of the Old Testament. Cultural memory, communication and being human (2009), The Art of Biblical Prayer (2011), On Being a Broad Church (2013), Cultural Landscapes and The Bible. Collected Essays (2014). Dyfarnwyd iddo radd Doethur mewn Diwinyddiaeth am ei weithiau cyhoeddedig gan Brifysgol Manceinion yn 1975, a rhoddwyd iddo hefyd Radd Anrhydeddus Doethur mewn Diwinyddiaeth gan Brifysgol Aberdeen a Gradd Anrhydeddus Doethur mewn Diwinyddiaeth gan Friedrich-Schiller-Universität, Jena ac Albert-Ludwigs-Universität, Freiburg im Breisgau.\nMae gwaith John Rogerson wedi cyrraedd cynulleidfa fyd-eang\nGan ysgrifennu am John Rogerson yn y Church Times, y DU, meddai'r diwinydd blaenllaw a'r ysgolhaig o Rydychen, yr Athro John Barton*\n* John Barton, Church Times, 18 Medi 2015, t.18\nMae Llyfrgell Trothwy Caldecott yn gymunrodd a wnaed gan Leonie Caldecott er cof am ei diweddar ŵr, y diwinydd Catholig Stratford Caldecott.\nBu farw Stratford Caldecott yn 2014 gan adael llyfrgell fawr ar ei ôl, ac mae cyfran sylweddol o’r llyfrgell hon bellach wedi cael cartref yn y Ganolfan Treftadaeth Gristnogol yng Ngholeg Stonyhurst. Mae llawer iawn o’r llyfrau a’r adnoddau eraill a ddefnyddiwyd yng ngwaith Stratford a Leonie Caldecott bellach ar gael i gynulleidfa ehangach drwy’r Llyfrgell Newydd yn Llanilltud Fawr, ochr yn ochr â chasgliad Teyrnas y Nefoedd.\nRoedd yr ystod o ddiddordebau a rannai Stratford a Leonie Caldecott am bron i bedwar degawd yn go eclectig, ac yn adlewyrchu sawl cyfnod yn eu hymholiad crefyddol gyda’i gilydd, ynghyd â’r perthnasoedd personol a ddatblygodd dros y blynyddoedd; er enghraifft, gyda’r bardd Kathleen Raine a’i chylch. Ceisiodd y cyfnodolyn Temenos, yr helpodd Kathleen Raine i’w greu, archwilio’r cyfoeth diwylliannol sydd wedi’i wreiddio yn y traddodiadau crefyddol mawr. Mae hwn, ynghyd â chyhoeddiadau eraill megis Parabola, Logos, Epiphany, a chyfnodolyn ffydd a diwylliant Stratford a Leonie Caldecott eu hunain, Second Spring, yn rhan o’r hyn a ystyrir yn ddeffroad modern traddodiad ‘doethineb’.\nMae casgliad Llyfrgell Trothwy Caldecott yn y Llyfrgell Newydd yn cynnig nifer fawr o adnoddau i’r sawl sydd ar daith grefyddol, yn ogystal â chyflwyniad i feddwl Stratford Caldecott a’r gwaddol byw a adawodd ar ei ôl. Nid gwaddol unllais mo hwn, ac nid yw wedi’i gyfyngu i un safbwynt crefyddol, oherwydd roedd ganddo ddiddordeb ym mhob un o’r llwybrau y mae pobl yn eu dilyn wrth geisio’r Gwirionedd yn ddiffuant. Canfu Stratford a Leonie Caldecott eu cartref ysbrydol yn yr Eglwys Gatholig Rufeinig, ac fe gynhaliodd y ddau eu diddordeb angerddol ym mhob un safbwynt sy’n ceisio adennill y tir sanctaidd sy’n hanfodol i fywyd dynol ystyrlon.\nRoedd Stratford Caldecott mewn deialog â phobl o nifer o wahanol draddodiadau ffydd, ac fe archwiliodd hefyd ystyron cysylltiadau gwyddonol, athronyddol ac esthetig â chrefydd. Mae’r llyfrau a’r cyfnodolion yn Llyfrgell Trothwy Caldecott yn adlewyrchu’r mannau cychwyn i daith Stratford a Leonie Caldecott ac maent yn dyst i ddiddordeb y ddau ym mhob ffynhonnell doethineb: o neo-Blatoniaeth i’r awduron Cristnogol modern, o gyfrinwyr yr Oesoedd Canol i syniadau’r traddodiad Tragwyddol. Mae’r llyfrau a geir yn y Llyfrgell Newydd yn drothwyon i’r gwir, y da, a’r prydferth: y perl drudfawr y buddsoddodd Stratford Caldecott ei fywyd ynddo.\nAM STRATFORD CALDICOTT\nRoedd Stratford Caldecott, MA (Oxon.), STD, FRSA, yn awdur, cyhoeddwr, a golygydd. Fe’i haddysgwyd yng Ngholeg Dulwich a Choleg Hertford, Rhydychen. Gweithiodd am nifer o flynyddoedd fel Uwch Olygydd yn Routledge, HarperCollins, a T&T Clark, a gwasanaethodd ar fyrddau golygyddol Communio, The Chesterton Review, Oasis, a’r Catholic Truth Society yn Llundain. Wedi sefydlu’r Ganolfan Ffydd a Diwylliant, trefnodd a siaradodd yn aml mewn cynadleddau, dysgodd mewn nifer o golegau a phrifysgolion, ac ysgrifennodd a chyhoeddodd yn eang am themâu diwylliannol, diwinyddiaeth ac apologiaeth Gristnogol. Fe’i cyhoeddwyd mewn llyfrau, cylchgronau a phapurau newydd ar ddwy ochr Môr Iwerydd, gan gynnwys Touchstone, This Rock, Parabola, cylchgrawn Columbia, StAR, a’r National Catholic Register. Yn ei flynyddoedd olaf fe’i penodwyd yn Gymrawd G.K. Chesterton yn St Benet’s Hall, Rhydychen, a gweithiodd gyda’i wraig Léonie fel golygydd Magnificat, cyfnodolyn Second Spring, a Humanum, cyfnodolyn ar-lein y John Paul II Institute yn Washington DC, yr oedd yn olygydd sefydlol iddo. Yn 2013 dyfarnodd yr Institute ddoethuriaeth anrhydeddus iddo mewn cydnabyddiaeth i’w waith i’r Eglwys. Bu farw Stratford yn dilyn brwydr â chancr ar 17 Gorffennaf 2014.\n‘Work’ gan Ford Madox Brown\nMae Archif Coleridge yng Nghymru yn archwilio tirwedd, estheteg, deallusrwydd, hunaniaeth, economi a chymuned fel y cânt eu mynegi mewn bywyd bob dydd, a hynny’n hanesyddol ac yn niwylliant cyfredol Cymru. Mae’n cynnwys llyfrau, papurau a gwaith celf a gasglwyd wrth greu a chyflwyno gŵyl Coleridge yng Nghymru yn 2016. Cychwynnodd y paratoadau ar gyfer yr ŵyl 80 diwrnod hon yn 2013, gan ymgysylltu â chymunedau, sefydliadau ac unigolion ar draws Cymru i archwilio sut y gellid lleoli gwaddol gwaith anghofiedig yr awdur, y bardd, y newyddiadurwr, y diwinydd, y sylwebydd beirniadol a’r athronydd o’r 19eg ganrif, Samuel Coleridge mewn perthynas ddeinamig â thirwedd, cymuned a hunaniaeth yn niwylliant hanesyddol a chyfredol Cymru.\nCychwynnodd yr ŵyl deithiol a ddeilliodd o hynny yn 2016 gyda llong hwylio hanesyddol yn ymweld ag arfordir De Cymru fel llong yr ‘Ancient Mariner’, arddangosfa a darlithoedd yn Amgueddfa Genedlaethol Cymru a Llyfrgell Genedlaethol Cymru, a chyfranogiad ar hyd a lled Cymru gan filoedd o bobl mewn pentrefi, trefi, dinasoedd ac o bob cefndir. Daeth i ben gyda gŵyl syniadau newydd yn yr Eisteddfod Genedlaethol.\nMae’r archif yn dod â dathliadau a dirnadaeth newydd i ddiwylliant Cymru.\nMae’r Llyfrgell Newydd yn gartref i Beauchief Abbey Press. Mae’r wasg yn cefnogi rhaglenni addysgol, diwylliannol a chymunedol y Llyfrgell Newydd drwy gynnig mynediad cyhoeddus ac academaidd i weithiau ysgrifenedig a llyfrau o’r radd flaenaf ar draddodiadau Cristnogol perthynol. Mae llyfrau gwasg Beauchief Abbey wedi’u hanelu at gynulleidfa sydd â diddordeb mewn hanes, ysbrydolrwydd, eglwys a ffydd. Maent hefyd, yn hanfodol, ar gyfer pobl heb gysylltiad â thraddodiadau ffydd sy’n ceisio gwybodaeth dda a hygyrch am rôl ffydd a’r hyn mae’n ei gynnig i gymdeithas gyfoes, neu ar gyfer pobl o draddodiadau ffydd nad ydynt yn rhai Cristnogol sy’n ceisio dealltwriaeth am ddeinameg actif ffydd Gristnogol berthynol, draddodiadol.\nSefydlwyd Beauchief Abbey Press yn 2013 i greu llyfrau o natur ysgolheigaidd a defosiynol sy’n mynegi cynnig ymarferol diwinyddiaeth Gristnogol berthynol heddiw mewn diwylliant, cymdeithas a ffydd. Mae’n cynnwys llyfrau gan yr ysgolhaig Hen Destament o bwys rhyngwladol, John Rogerson ac yn cynnig deunyddiau darllen byr, gonest, agored, hygyrch a chyfredol.\nMae cyfres o adargraffiadau o glasuron yn sicrhau bod llyfrau gan awduron o’r gorffennol a oedd hefyd yn gwasanaethu’r themâu Cristnogol perthynol hyn ar gael i ddarllenwyr modern. Mae eu gweithiau, a’r gwersi a ddysgir o’r testunau hyn, yn parhau’n berthnasol i gymdeithas heddiw. Mae’r adargraffiadau hyn gan Beauchief Abbey Press yn tystiolaethu i ddiwylliant ffydd Beiblaidd cryf a oedd yn ceisio cryfhau dealltwriaeth, goleuedigaeth a chymodiad ymysg y cyhoedd.\nAm bob trugaredd mawr a thirion, diolchwn i ti


Llai o fyfyrwyr rhyngwladol yn astudio yng Nghymru – Golwg360\nLlai o fyfyrwyr rhyngwladol yn astudio yng Nghymru\n21 Tachwedd 2017 am 08:24 Diweddarwyd am 15:12\nMae llai o fyfyrwyr rhyngwladol o wledydd y tu allan i’r Undeb Ewropeaidd (UE) yn astudio yng Nghymru o gymharu â phedair blynedd yn ôl.\nMae ymchwil gan sefydliad Prifysgolion Cymru yn dangos fod 16.2% yn llai o fyfyrwyr o wledydd y tu allan i’r UE (tua 3,230) wedi astudio yng Nghymru yn 2015/16 o’i gymharu â 2013/14.\nYn ôl yr ymchwil, mae myfyrwyr rhyngwladol yn cyfrannu’n fawr at economi’r wlad gyda’r lleihad hwn yn arwain at golled o £59.8m i Gynnyrch Domestig Gros Cymru.\nOnd mae canran y myfyrwyr o wledydd yr Undeb Ewropeaidd wedi parhau’n gyson dros y ddwy flynedd diwethaf er gwaethaf pleidlais Brexit.\nMae’r ymchwil wedi’i gynnal gan Viewforth Consulting ac yn ôl Sefydliad Prifysgolion Cymru mae myfyrwyr rhyngwladol yn “tanio’r economi, yn creu swyddi ac yn hybu enillion allforion trwy ddenu mwy o ymwelwyr.”\n“Mae’r adroddiad hwn yn dangos fod cryfder prifysgolion Cymru yn denu myfyrwyr o bedwar ban byd i astudio yma yn cynnig gwerth cymdeithasol ac economaidd i’n campysau a’n cymunedau, a bod myfyrwyr rhyngwladol yn gwneud cyfraniad arwyddocaol i economi Cymru yn fwy cyffredinol,” meddai Kirsty Williams, Ysgrifennydd Addysg Llywodraeth Cymru.\nFfyrdd o ‘gefnogi’\n“Mewn amgylchedd masnachu mwyfwy byd-eang, mae myfyrwyr rhyngwladol yn dod â syniadau newydd, sgiliau pwysig a chysylltiadau â rhwydweithiau ledled y byd,” meddai Ian Price, Cyfarwyddwr CBI Cymru.\n“Daw’r cysylltiadau hyn yn fwy allweddol fyth mewn economi wedi Brexit, ac mae’n hollbwysig fod y llywodraeth a chymunedau lleol yn edrych ar sut allant gefnogi gwaith rhyngwladol prifysgolion Cymru i sicrhau y gallant barhau i helpu’r wlad i ffynnu.”\nMae’r ymchwil yn dangos fod 22,190 o fyfyrwyr rhyngwladol wedi astudio yng Nghymru rhwng 2015 a 2016 o 140 o wahanol wledydd.\nDaw 5,460 o’r rheiny o wledydd yr Undeb Ewropeaidd (heb gynnwys Prydain) a 16,730 o du allan i’r undeb – gyda’r rhan fwyaf yn dod o Asia.\nMae’r ffigurau hyn yn cynrychioli 17% o holl fyfyrwyr Cymru, ac yn ôl yr ymchwil mae myfyrwyr rhyngwladol wedi cyfrannu £716m at economi Cymru yn 2015/2016.\nGalw am bwerau i ddatganoli fisas myfyrwyr\nDadl ar y refferendwm o bersbectif prifysgolion Cymru\nBydd Prifysgolion Cymru ‘dan anfantais yn Ewrop’\nRhyddid mynegiant: Prifysgolion Cymru ymhlith y ‘gwaethaf’\nPrifysgolion Cymru gyda’r rhai ‘mwyaf rhyngwladol’ y byd\nAngen ‘ailystyried’ cyllid myfyrwyr Cymru


�Os gwyddoch am unrhyw reswm, rhaid i chwi ei fynegi yn awr.�\n‘Os gwyddoch am unrhyw reswm, rhaid i chwi ei fynegi yn awr.’\nMae Stonewall yn annog cefnogwyr i gysylltu ag Aelodau Seneddol heddiw\nWrth i’r Llywodraeth gyhoeddi'r Bil Priodasau (Cyplau o'r un Rhyw) o’r diwedd, i gyflwyno priodasau cyfartal, mae Stonewall wedi annog cefnogwyr yng Nghymru a Lloegr i ysgrifennu at eu Haelodau Seneddol yn galw arnynt i gefnogi’r mesur pan fydd yn cael ei drafod ar 5 Chwefror. Canfu arolwg gan Ipsos Mori ym mis Rhagfyr fod 73 y cant o bobl ym Mhrydain yn cefnogi priodasau cyfartal, ond mae Stonewall wedi rhybuddio cefnogwyr yn erbyn cael agwedd hunanfodlon, ac wedi annog pobl strêt i ymuno yn yr ymgyrch dros gydraddoldeb hefyd.\nRoedd canlyniadau arolwg YouGov ar gyfer adroddiad Byw Gyda’n Gilydd Stonewall y llynedd hefyd yn dangos bod y mwyafrif helaeth o bobl ym Mhrydain yn cefnogi priodasau cyfartal, gan gynnwys tri o bob pump o bobl â ffydd a dros 80 y cant o bobl o dan 50 oed. Mae gwefan ymgyrch Stonewall yn www.stonewallcymru.org.uk/priodasau yn darparu amrywiaeth o adnoddau i gefnogwyr i’w helpu i ymgyrchu dros gydraddoldeb.\nDywedodd Prif Weithredwr Stonewall, Ben Summerskill: ‘Yn anffodus, mae’r nifer fechan o bobl sy’n erbyn priodasau cyfartal yn defnyddio celwyddau a sïon hyll i ddadlau yn erbyn hynny. Ni ddylai’r rhai sy’n cefnogi’r mesur syml hwn adael i’r lleiafrif croch atal cydraddoldeb. Rhaid i bobl ysgrifennu at eu Haelodau Seneddol, anfon neges trydar neu e-bost atynt neu eu ffonio i ofyn am eu cefnogaeth cyn dadl Ail Ddarlleniad y Bil ar 5 Chwefror.\n‘Rydyn ni angen i bobl strêt sydd â ffrindiau neu berthnasau sy’n lesbiaid neu’n hoywon sefyll dros eu hawliau hefyd. Mae cydraddoldeb o fudd i bawb, a dyna pam ein bod ni’n gofyn i bawb sy’n cefnogi’r bil annog eu Haelodau Seneddol i bleidleisio o’i blaid. Neges syml sydd gennym. ‘Os gwyddoch am unrhyw reswm, rhaid i chwi ei fynegi yn awr.’\nYmholiadau: Andrew White, Cyfarwyddwr Stonewall Cymru, 029 2323 7744 / 07779 359 704


S4C - Y Sioe/10\nTyddyn a Gardd\nY Sioe Y Ffair Aeaf\nBlog / Blog Tramor\nGêm Dal Diadell\nTeithiau tramor Trip Clwb Ffermwyr Ifanc i Kenya Joy Cornock 2010-09-13\nMae teithio gyda Mudiad y Ffermwyr Ifanc wedi apelio ataf erioed. Penderfynais ymgeisio am le ar y daith i Kenya gan fy mod yn ysu am y cyfle i ymweld â gwlad sy'n datblygu. Mae nifer o wledydd ar gael i aelodau Mudiad y Ffermwyr Ifanc ymweld â nhw gan gynnwys Seland Newydd, Awstralia a Chanada i enwi ond ychydig. Hefyd ar y daith oedd 5 aelod arall o MFfI Cymru a 7 o Loegr.\nTreuliais yr wythnos gyda theulu Mwangi ger pentref Gatura. Roedd y tŷ yma yn debyg iawn i hen feudy fferm. Nid oedd trydan yno, defnyddir tân i baratoi’r bwyd ac roedd y tŷ bach, sef twll yn y llawr mewn sied ar waelod yr ardd. Roedd gweithgareddau penodol wedi eu trefnu ar ein cyfer gan gynnwys plannu coed a llysiau a helpu i hel yr anifeiliaid a godro. Synnais nad oedd angen clymu’r gwartheg ac roeddent yn hapus iawn i sefyll yn stond. Yn ogystal â hyn gwelsom y dechneg o droi llaeth mewn i fenyn, hel dŵr o’r afon, pigo a phwyso tê ac yna dilyn y broses draw yn Ffactori Tê Ngere. Hefyd, roedd cyfle i droi llaw at wau matiau a basgedi a dysgu am draddodiadau moddion naturiol.\nYn ystod y daith aethom i ymweld ag Ysgol Gynradd Karangi, Canolfan Iechyd Karangi ac Ysgol Uwchradd Kimande. Roedd nifer o’r disgyblion llai academaidd yn astudio yng ngwyliau’r hâf er mwyn gwella ar eu canlyniadau.\nRhai o'r uchafbwyntiau oedd ein hymweliad â Saffari Hell’s Gate lle gwelsom nifer o sebraod, baedd ysgithrog, jiraffod a udfilod; canu a chymryd rhan mewn gwasanaeth yn yr Eglwys; ymlacio gyda chwrw Tusker yn Dafarn Muchegi ac, wrth gwrs, cyn terfyn y daith cawsom fwyta yn y bwyty enwog, ‘Carnivore’.\nMae’r daith wedi bod yn brofiad bythgofiadwy ac rwy’n argymell bob aelod o’r Ffermwyr Ifanc i deithio gyda’r Mudiad http://www.yfc-wales.org.uk/tramor.php. Hoffwn ddiolch yn fawr iawn i'm noddwyr am eu harian a'u cefnogaeth garedig. Daeth tristwch mawr drosof pan glywais nad yw eitemau o ddillad sy’n cael eu rhoi i Oxfam yn mynd yn syth i deuluoedd difreintiedig. Yn hytrach, mae’r llywodraeth yn Kenya yn gwerthu’r nwyddau fel modd o godi arian. Pe byddech yn dymuno anfon dillad, nwyddau neu arian yn uniongyrchol i deuluoedd yn ardal yr Aberdare, yma gyrrwch at:\nJulia Wanjiru Mwangi\nKarangi Kiana Primary School\nNoddwyd yn garedig gan:\nCyngor tref Abergwaun ac Wdig\nJohn Lewis a’i deulu, Spittal\nVictoria Dwyer & Colin Davies, Abergwaun\nE H James a’i gwmni, Abergwaun\nDairy Care Cyf\nAllpump water treatment services\nPenybryn Motors, Letterston\nSarah’s Newsagents, Maenclochog\nDavid Bowen & Co. Cyfrifydd\nGwilym J Morris a’i Fab\nVergam Dental Practise\nMr & Mrs J Lewis, Little Newcastle\nEnid White, Crete\nB & M Morgan, Gwaun Garage\nMrs M P Jeffreys, Scleddau\nArfon and Myfanwy Williams, Maenclochog Hardware Store\nMr and Mrs G Thomas, Pantycoch\nGareth Raw Rees Memorial Award, NFU\nWern Road Motors\nCneifio yn Seland Newydd Lowri Williams 2010-05-06\nMae Lowri Williams yn gystadleuwraig trin gwlân ac wedi cystadlu yn y Sioe Frenhinol nifer o weithiau. Penderfynodd Lowri fynd i Seland Newydd i ddysgu am draddodiadau ffermio ar ochr arall y byd. Enillodd Lowri ysgoloriaeth amaethyddol Gareth Raw Rees NFU Cymru a defnyddiodd yr arian i gyllido'r daith. Mae Lowri bellach wedi dyweddïo gyda Gareth L Evans, sef un o gneifwyr tîm Cymru fydd yn cystadlu ym Mhencampwriaethau'r Byd Cneifio yn Sioe Frenhinol Cymru 2010. Aeth Tîm Cymru allan i Seland Newydd i gneifio ac i gystadlu mewn sioeau. Dyma adroddiad Lowri o'i hamser yn Seland Newydd\nFe lanio ni yn Seland Newydd ar y 25ain o Dachwedd a chael 10 diwrnod o law!! Ddim yn argoeli yn dda am y tymor i ddod ond erbyn y 3ydd o Ragfyr roedd yn amser gweithio.\nRoedd 8 ohonym yn byw yn y Riverside – 5 Cymro, 2 Albanwr ag 1 bachgen o Awstralia. Roedd Gareth Evans (fy narpar wr) a minnau, a Gareth Daniel wedi sicrhau cyfnod yn gweithio i Dean a Gillian Ball.\nRoedd rhaid gweithio'r rhan fwyaf o Ragfyr gydag ychydig iawn o ddiwrnodau i ffwrdd a'r tywydd yn wlyb. Bum yn gweithio hyd at y 24ain o Ragfyr cyn cael tridiau i ffwrdd dros yr Ŵyl, amser i ymlacio a CHYMDEITHASU!!!\nBum yn gweithio wedi'r Dolig am 3 diwrnod cyn cael ychydig ddyddiau i ffwrdd i ddathlu’r flwyddyn newydd. Aeth y criw i lawr i Toupo – tua 15 ohonym ni yn Te Kuiti lle cawsom amser i gwrdd a Chymry eraill a oedd wedi bod yn gweithio mewn rhannau eraill o'r wlad.\nWedi'r gwyliau roedd yn adeg i Gareth a minnau i hel ein pac. Roeddem yn mynd ar ‘stay out’ i sied 8 stand yn Te Hapu ble oedd tua 25,000 o ddefaid i'w cneifio. Roeddem yn cychwyn gwaith am 5 yn y bore a gorffen am 5 y nos – felly roedd hi'n gyfleus iawn ein bod ni'n aros yn ymyl y sied. Braf iawn oedd cael gadael y sied ar y 10fed diwrnod a hel ein pethau a mynd yn ol am Te Kuiti.\nDychwelais adref ar yr 2il o Chwefror ac aeth Gareth i lawr at ynys y dê i weithio. Roedd wedi cael gwaith gan Mark Conroy yn Gore, sydd ar waelod yr ynys ac yn daith o 15 awr.\nCafodd tim Cneifio Cymru sawl cyfle i gystadlu mewn sioeau tra yn y dê. Yn anoffodus colli fu hanes y bechgyn yn y profion yn erbyn Seland Newydd, tîm a oedd yn cynnwys Johnny Kirkpatric a James Fagan\nErbyn y sioe yn Gore – roedd tîm Cymru yn gyflawn gyda Bronwen Tango a Meinir Evans yn trin y Gwlan, John Till yn cneifio gwelle a Bryan Puw a'i bartner yn arwain y tîm\nAr y 6/7fed o Fawrth cynhaliwyd cystadleuaeth y Golden Shears yn Marstaton. Enillydd y gystadleuaeth agored oedd Cam Ferseson ac o ganlyniad i'w fuddugoliaeth sicrhaodd ei le yn nhîm Seland Newydd ym Mhencampwriaeth y Byd. Bu'r ddau Gareth yn cystadlu yn y sioe ond yn anffodus doedd dim buddugoliaeth.\nWedi cyfnod o 7 wythnos yn y dê dychwelodd y ddau Gareth yn ol i'r gogledd i gystadlu mewn mwy o sioeau. Sioe olaf y tymor oedd y NZ Shears – sef y sioe a fydd yn dewis yr ail aelod o dîm Seland Newydd ym Mhencampwriaeth y Byd yng Nghymru 2010. Mae'n sioe hynod o boblogaidd iawn ac yn denu cynulleidfa eang iawn. Ail gafodd Cymru yn y prawf gyda James Fagan a Johnny Kirkpatric yn ennill unwaith eto.\nRoedd ffeinal yr "Open" yn gyffrous iawn gyda'r cneifwyr i gyd yn ysu i ennill i gael bod yn rhan o'r tîm a fydd yn cael teithio i Gymru. David Fagon enillodd, ac ef a Cam Feruson fydd yn cynrychioli Seland Newydd yng Nghymru dros yr Haf. Dychwelodd y ddau Gareth yn ol adre ar y 12fed o Ebrill – wedi osgoi'r tywydd mawr i gyd!\nLluniau o Seland Newydd\nClipiau fideo o deithiau tramor\nTrip i Kenya - Cyflwyniad\nTrip i Kenya - Blasu'r diwylliant\nTrip i Kenya - Casglu dail te\nTrip i Kenya - Godro\nLowri Williams - Cneifio yn Seland Newydd\nCneifio yn Te Kuiti - Seland Newydd\nGwellau Aur - Marstaton\nCneifio yn Sioe Frenhinol y Pasg - Auckland


Rysáit Mawreddog Martini Creadigol Gyda Vodca a Rum\nBwyd Americanaidd Coctelau Rum Ryseitiau Ffrwythau Ryseitiau Pinofal\nMae'r Cocini Martini yn un o'r martinis mwyaf poblogaidd ac mae nifer o ryseitiau ar gael. Mae llawer yn cymryd y dull achlysurol o ychwanegu'r fodca neu'r swn i gnau cnau coco ac er ei fod yn ddiod iawn, mae rhywbeth ar goll yn aml. Er mwyn creu Cnau Coco Martini wirioneddol gofiadwy, mae angen inni ychwanegu ychydig o ddyfnder i'r blas.\nMae'r gymysgedd nodweddiadol Coco Coco Martini yn un o fodca vanilla, rum cnau coco, ac hufen cnau coco mewn rhyw ffurf neu ffasiwn. Mae'n ddiod braf, ond mae angen sbardun o flas a dyna pam ychwanegir sbeisen o binafal i'r rysáit hwn.\nMae'r hyn a gewch allan o'r ddiod hon yn coctel hufenog, ysgafn gyda melysrwydd trofannol sy'n sipper hwyliog ar ddiwrnod poeth, yn enwedig ar gyfer pwdin. Mae'r anenal yn ychwanegu ychydig o wrthgyferbyniad â'r vanilla melys a chnau cnau, gan ddod â'r diod yn ôl o ymyl bod yn rhy melys. Mae'n debyg iawn i Piña Colada sy'n gwrthdroi lle mae'r ffocws ar y cnau coco ac mae'n ddeniadol.\n1/2 hufen unsain o gnau coco\nAddurnwch gyda lletem pîn-afal a / neu flasau cnau coco.\nNi chewch amser caled i ddod o hyd i fodca ar flas vanilla gan fod yna lawer o frandau fodca sy'n ei gynhyrchu. Mae'n flas poblogaidd iawn sy'n ddefnyddiol ar gyfer nifer o gocsiliau (hyd yn oed y rhai nad ydynt yn galw amdano).\nMae rhai vodkas i geisio cynnwys Gray Goose La Vanille, 360 Vodka Madagascar Vanilla, a Stoli Vanil.\nY Rum Cnau Coco\nMae swn cnau coco hefyd yn gyffredin iawn. Er mai Malibu yw'r dewis cyntaf a ddaw i'r meddwl, gall fod yn hwyl i archwilio opsiynau eraill. Edrychwch am Cruzan, Calico Jack, Coruba, neu Don Q. Maent i gyd yn yr un pris.\nFodd bynnag, gall rhyd cnau coco fod yn siomedig ar adegau. Maent bron bob amser yn pwyso tuag at ochr y gwirod o ysbrydion distyll , sy'n golygu eu bod yn brawf isel ac yn aml yn rhy melys neu'n cael eu gwneud gyda blasau cnau coco artiffisial. Os ydych chi eisiau blas go iawn o ryd cnau coco, bydd yn rhaid ichi ei wneud eich hun.\nI wneud y swn cnau coco ffres:\nTynnwch y cig gwyn o gnau cnau ffres a'i dorri i lawr fel y gall ffitio y tu mewn i'ch jar neu botel.\nYchwanegwch y rhiant o'ch dewis a selio'r botel. (Y rhan orau yw dewis eich sbon eich hun !)\nYsgwydwch yn egnïol a storio'r trwyth mewn lle tywyll, oer am tua pythefnos. Ysgydwch hi'n rheolaidd i gadw'r blasau yn fyw.\nBlaswch eich swn ac os hoffech i'r blas fod ychydig yn fwy dwys, parhewch â chwythu tan eich bod chi.\nYn wir, mae rhyd cnau coco mor hawdd ag unrhyw drwythiad hylif arall a bydd yn welliant helaeth ar gyfer pob un o'ch coctelau cnau coco .\nY Cnau Cnau\nHufen cnau coco yw'r cymysgydd cnau coco mwyaf poblogaidd sydd ar gael. Mae'n hawdd dod o hyd i syndod yn y siop hon oherwydd ei fod yn hanfodol i Piña Colada. Bydd yn cynhyrchu'r Cociniut Martini huchafaf.\nOs ydych chi eisiau diod cnau cnau tynach, mae croeso i chi ddefnyddio llaeth cnau coco. Mae ganddo'r un blas gwych, mae'n syml ysgafnach ac mae'n gwneud y martini ychydig yn fwy adfywiol.\nOs ydych chi'n torri garnishes pîn-afal ar gyfer y martini hwn, yna bydd angen i chi gael pîn-afal ffres ar gael. Mae hyn yn golygu y byddwch hefyd â sudd pîn-afal ffres yn barod. Oherwydd bod y sudd yn unig yn gofyn am sudd o sudd pîn-afal, nid oes angen prynu (neu wastraff) â chan y sudd.\nY ffordd hawsaf o gael sudd ffres o'ch pîn-afal yw cuddio ychydig o ddarnau o binafal yn eich ysgogwr cocktail. Mashiwch hi'n ddigon da i ryddhau'r holl sudd, yna rhowch y sudd allan fel petaech chi'n gwneud coctel. Dylech gael mwy na digon o sudd ar gyfer rownd neu ddau o martinis.\nCofiwch fod y coctel hwn yn cael ei weini mewn gwydr cocktail a ni ddylai eich addurn pîn-afal ei wneud yn eithaf trwm. Cadwch eich lleiniau pîn-afal yn betite fel na fyddant yn taro'r gwydr, ond dim ond ei addurno. Torrwch slit yn y lletem felly mae'n hawdd ei orffwys ar yr ymyl.\nOs hoffech chi, sglefriwch y ceirios i'r pîn-afal er mwyn ychwanegu sblash o liw.\nEfallai yr hoffech chi hefyd addurno'r ddiod hon gyda chnau cnau coco a siwgr , cnau coco tost, neu flasau cnau coco. Cofiwch wneud hynny cyn straenio'r ddiod.\nPa mor gryf ydy'r cnau coco Martini?\nO'i gymharu â llawer o ryseitiau martini eraill, mae'r Cocini Martini yn gymharol ysgafn ar yr alcohol . Dyna am fod y ddau liwor blasus yn dueddol o fod yn is na'u cymheiriaid safonol 80-brawf, heb eu lladd.\nGyda fodca fanilla 70-brawf a'r Malibu Rum 42-brawf, mae'r martini hwn yn pwyso mewn dim ond 21% o ABV (42 prawf). Mae hyn yn hafal i ergyd sych o Malibu ac yn llai na Chocolate Martini ar gyfartaledd.\nWedi dweud hynny, mae gan y Coconut Martini bwlch godidog o hyd a gall eich un chi fod yn gryfach yn dibynnu ar eich ysbrydion o ddewis.\nRysáit Tex Mex Burger\nRysáit Pwdin Rice Ar ôl\nRysáit Coctel Biltmore Clasurol\nRysáit Ffrwythau Stewog Gyda Chriw a Chricot\nSut i Grilio Prime Rib


Gweld a Chlywed Syria | Oxfam Education\nHome Resources > Gweld a Chlywed Syria\nGweld a Chlywed Syria\nMae ystadegau'r gwrthdaro yn Syria yn syfrdanol. Ar 15 Mawrth 2014, bydd tair blynedd yn union wedi mynd heibio ers i'r gwrthdaro gychwyn. Ers hynny, allan o boblogaeth o 21.4 miliwn, mae 9.3 miliwn o Syriaid bellach angen cymorth dyngarol. Yn ychwanegol at hynny, mae mwy na 2.25 miliwn o Syriaid wedi ffoi i wledydd cyfagos fel ffoaduriaid a bu farw mwy na 100,000 o bobl o ganlyniad i'r gwrthdaro.\nMae adnoddau arweinyddiaeth ieuenctid Oxfam yn amlinellu sut gall pobl ifanc yn y Deyrnas Unedig weithredu i wneud yn siŵr y caiff plant Syria eu Gweld a'u Clywed, gan gofio mai plant yw hanner ffoaduriaid y wlad. Mae'r prosiect yn cynnwys addysgu cyd-ddisgyblion, trefnu ymgyrch gardiau post a chyfarfod â'u Haelod Seneddol.\nGweld a Chlywed Syria (362kB)\nNodiadau i’r athrawon – canllaw i gynorthwyo’r bobl ifanc sy’n gweithredu a gwybodaeth gefndir.\nGweld a Chlywed Syria – Cyflwyniad PowerPoint (2MB)\nMae’n cyflwyno’r ymgyrch ac mae wedi ei lunio fel y gall y bobl ifanc ei addasu er mwyn addysgu eu cyd-ddisgyblion. Mae’n cynnwys nodiadau i gyd-fynd â phob sleid.\nCynlluniau Gweithdai (227kB)\nCynlluniau i gynnal gweithdai sy’n rhoi ystyriaeth bellach i’r gwaith o gynllunio ymgyrch a gwneud penderfyniadau.\nCardiau Post Gweld a Chlywed Syria\nMae cardiau post Cymraeg ar gael gan Oxfam Cymru - oxfamcymru@oxfam.org.uk\nPosteri Gweld a Chlywed Syria (Saesneg yn unig)\nSeen and Heard posters\nSeen and Heard posters with white space\nArgraffwch y posteri hyn i godi ymwybyddiaeth o'r ymgyrch yn eich ysgol. Mae un set o bosteri yn cynnwys lle i chi gynnwys eich gwybodaeth ychwanegol eich hunain.\nTystiolaeth Gweld a Chlywed Syria\nCyfweliadau â'r plant a'r teuluoedd sydd i'w gweld ar y cardiau post.


Llywodraeth Cymru | Datganiad Ysgrifenedig - Morlyn Llanw Bae Abertawe\nDatganiad Ysgrifenedig - Morlyn Llanw Bae Abertawe\nHafan > Amdanom ni > Y Cabinet a'r Gweinidogion > Datganiadau > Datganiad Ysgrifenedig - Morlyn Llanw Bae Abertawe\nRoedd yn bleser gen i dderbyn adroddiad gan Tidal Lagoon Power Ltd yr wythnos yma’n edrych ar y cyfleoedd diwydiannol sy'n deillio o raglen o weithfeydd morlyn llanw.\nwww.tidallagoonpower.com/Ours-to-Own_Tidal-Lagoon-Power_Oct-2016.pdf (Saesneg yn unig) (dolen allanol).\nMae'r adroddiad yn amlinellu’r cyfle cyffrous sy’n gysylltiedig â defnyddio technoleg morlyn llanw yng nghyd-destun y Deyrnas Unedig gan gynnig cyfle unigryw ar gyfer y sectorau gweithgynhyrchu ac ynni yng Nghymru. Cyfle nid yn unig i dyfu diwydiant o’r fath yng nghyd-destun Cymru ond hefyd i fanteisio ar y sector ar raddfa ehangach yn y Deyrnas Unedig ac ar draws y byd.\nMae ein hymrwymiad i brosiectau ynni adnewyddadwy, gan gynnwys morlynnoedd llanw, wedi'i nodi yn ein Rhaglen Lywodraethu newydd, "Symud Cymru Ymlaen". Rydym yn cefnogi morlynnoedd llanw gan eu bod yn rhoi cyfle i feithrin diwydiant llewyrchus yng Nghymru, sy'n cyflawni nodau ffyniant ochr yn ochr â chyflawni'n uniongyrchol yn erbyn ein hymrwymiadau datgarboneiddio.\nMae'r sector ynni yn sector allweddol ar gyfer economi Cymru sy'n seiliedig ar ein hadnoddau naturiol, y traddodiad hir o gynhyrchu a chyfleoedd ar gyfer buddsoddiadau mawr yn y dyfodol. Mae hyn yn cynnwys y cyntaf o brosiectau Tidal Lagoon Power, Morlyn Llanw Bae Abertawe, ac amcangyfrifir y bydd yn creu 1,900 o swyddi yn ystod y cyfnod adeiladu gyda chyfleoedd sylweddol i ddatblygu cadwyni cyflenwi ar gyfer y gymuned ehangach.\nRydym wedi bod yn trafod â Morlyn Llanw Bae Abertawe am nifer o flynyddoedd ar draws amrywiaeth o feysydd ac rydym yn parhau i wneud hynny yn ystod yr Adolygiad Hendry presennol, sef Adolygiad Annibynnol Llywodraeth y DU o forlynnoedd llanw, i sicrhau bod busnesau Cymru a'r economi leol yn cael y budd mwyaf o’r prosiect arfaethedig. Rydym yn ymdrin â’r prosiect pwysig hwn ar lefel drawslywodraethol ac rydyn ni eisoes wedi darparu cymorth ar amryw o feysydd gan gynnwys sgiliau a’r gadwyn gyflenwi.\nMae'r Morlyn Llanw yn cael ei gefnogi gan Fwrdd Dinas-Ranbarth Bae Abertawe a phartneriaid eraill yn y rhanbarth sy'n cydnabod gwerth posibl y prosiect i Abertawe, Dinas-Ranbarth Bae Abertawe a Chymru gyfan.\nEr fy mod yn cydnabod bod angen gwneud nifer o gytundebau eto mewn perthynas â’r prosiect, rwy'n gyffrous am y syniad o roi Cymru ar flaen y gad o ran datblygu'r sector amrediad llanw ar draws y DU.\nByddaf yn parhau i roi'r wybodaeth ddiweddaraf i Aelodau wrth i faterion ddatblygu.


Mae’n dda gennyf gyflwyno adroddiad ar gyfarfod diweddaraf Comisiwn Newid Hinsawdd Cymru, a gynhaliwyd ar 25-26 Mawrth. Yn ystod y cyfarfod hwnnw, rhoddais y wybodaeth ddiweddaraf i aelodau’r comisiwn am weithgarwch Llywodraeth Cynulliad Cymru, gan gynnwys lansio 'Chwyldro Carbon Isel’—datganiad polisi ynni Llywodraeth Cynulliad Cymru sy’n amlinellu ein hagenda uchelgeisiol ar gyfer ynni carbon isel yng Nghymru—manylion am y cynllun sgrapio boeleri a lansiwyd ar 1 Ebrill i helpu hyd at 5,000 o aelwydydd yng Nghymru i elwa ar welliant sylweddol ym mherfformiad ynni eu systemau gwresogi, a Gorchymyn Cynllun Effeithlonrwydd Ynni’r Ymrwymiad Lleihau Carbon 2010, a gymeradwywyd ar 23 Chwefror gan Gynulliad Cenedlaethol Cymru, dau Dŷ’r Senedd a’r deddfwrfeydd datganoledig eraill, gan gael Cydsyniad Brenhinol yn y Cyfrin Gyngor ar 17 Mawrth. Daeth y Gorchymyn i rym ar 1 Ebrill, yr un dyddiad ag y dechreuodd y cynllun. Cadarnhaodd Swyddfa Cyllid Ewropeaidd Cymru yn ddiweddar y bydd dros £30 miliwn ar gael ar gyfer effeithlonrwydd ynni yn y sector domestig o gronfeydd strwythurol, ac mae’r datganiad diddordeb manwl ar gyfer prosiect strategol eisoes wedi’i dderbyn.<?xml:namespace prefix = o ns = "urn:schemas-microsoft-com:office:office" /> Ar 4 Mawrth, bûm mewn uwch-gynhadledd ym Mharis. Fe’i trefnwyd ar y cyd gan Île-de-France a’r Grŵp Hinsawdd ac yr oedd yn cynnwys 17 o ranbarthau o bedwar ban byd yn cynrychioli 150 miliwn o bobl, a rhwydweithiau o ranbarthau’n cynrychioli 200 i 300 rhanbarth. Cyfarfûm ag Arlywyddion a Gweinidogion amgylchedd i drafod y ffordd ymlaen ar negodiadau newid hinsawdd yn sgîl Copenhagen, yn enwedig cyn Cyngor Gweinidogion Amgylchedd yr Undeb Ewropeaidd a’r Cyngor Ewropeaidd. Yn ystod yr uwch-gynhadledd, cafwyd cyfle i dynnu sylw at bopeth sydd wedi’i gyflawni gan Rwydwaith y Llywodraethau Rhanbarthol dros Ddatblygu Cynaliadwy hyd yma a chan aelodau’r rhwydwaith, a rhan Cymru yn yr ymwneud tiriogaethol â’r newid yn yr hinsawdd. Ar y diwrnod cyntaf, canolbwyntiodd cyfarfod y comisiwn ar wneud sylwadau ar y drafft terfynol arfaethedig o strategaeth newid hinsawdd Cymru. Er mwyn darparu gwybodaeth ar gyfer y trafodaethau hyn, cafwyd cyflwyniadau gan yr Athro Kevin Anderson a’r Athro Gareth Wyn Jones. Cyflwynodd yr Athro Anderson ganfyddiadau manwl y gwaith yr oedd y Comisiwn Newid Hinsawdd wedi’i gomisiynu gan Ganolfan Ymchwil Newid Hinsawdd Tyndall ar oblygiadau cwtogi 3 y cant, 6 y cant a 9 y cant ar allyriadau. Pwysleisiodd y cyflwyniad mor enfawr yw’r her i leihau allyriadau er mwyn osgoi newid peryglus yn yr hinsawdd, a chyfrifoldeb gwledydd datblygedig i gymryd camau pendant. Cyflwynodd yr Athro Gareth Wyn Jones adroddiad y grŵp defnydd tir a newid hinsawdd. Rhoddodd yr adroddiad asesiad cynhwysfawr o’r wyddoniaeth berthnasol i allyriadau o amaethyddiaeth a defnydd tir, gyda chyfres o argymhellion ar opsiynau ar gyfer gweithredu pellach. Mae’r Gweinidog dros Faterion Gwledig wrthi’n ystyried yr adroddiad a’i argymhellion ar hyn o bryd. Rhoddodd y ddau gyflwyniad ddeunydd cyfoethog a heriol i’r comisiwn a chyd-destun rhagorol ar gyfer trafod strategaeth ddrafft Llywodraeth y Cynulliad ar gyfer y newid yn yr hinsawdd a’i chynlluniau ar gyfer ei gweithredu. Wrth drafod y strategaeth a’r cynlluniau cyflenwi cysylltiedig ar gyfer lleihau ac addasu allyriadau, gwnaeth y comisiwn nifer o awgrymiadau ar gyfer cryfhau’r dogfennau. Bydd cyfraniad ehangach cymunedau, busnesau a phobl ledled Cymru’n allweddol inni gyrraedd ein targedau ar newid hinsawdd, ac mae arnom eisiau i’r cyfraniad hwn gael ei adlewyrchu’n llawn yng nghynlluniau cyflenwi’r strategaeth.Mae aelodau’r comisiwn yn gweithio gyda’u sefydliadau, ac o fewn eu sectorau, i nodi’r cyfraniad penodol y maent yn ei wneud tuag at y targedau. Caiff eu cyfraniad at y targed 3 y cant ei amlinellu’n fanwl a’i feintoli yn y cynllun cyflenwi lleihad mewn allyriadau. Cymerodd dau o grŵp diweddaraf Cymru o eiriolwyr newid hinsawdd, Rose Stevens a Jennifer Derrick, ran yn y cyfarfod gan roi’r manylion diweddaraf am eu gwaith. Yn ogystal, gwnaed cyflwyniadau gan Gydffederasiwn Diwydiant Prydain, Non Rhys o’r Ffederasiwn Busnesau Bach a Hywel Thomas o’r sector addysg uwch ar y newid yn yr hinsawdd a busnesau bach a chanolig. Edrychodd cyflwyniad y CBI ar yr heriau sy’n wynebu busnes y Deyrnas Unedig yn sgîl Copenhagen a phwysleisiodd yn eglur iawn y pwysigrwydd parhaus y mae’r sector busnes yn ei roi ar fynd i’r afael â newid. Amlygodd hefyd y gwaith sydd ar droed gan y CBI a busnesau i wthio am gytundeb rhyngwladol, i barhau i hyrwyddo gweithredu ar newid hinsawdd mewn busnes ac i annog gweithredu gan y Llywodraeth. Yn ystod ail ddiwrnod y cyfarfod, trafododd y comisiwn asesiad risg newid hinsawdd y Deyrnas Unedig a chytunodd ar bwysigrwydd sicrhau bod arbenigwyr o Gymru’n cyfranogi ym mhob ffrwd waith sectorol ar gyfer y prosiect hwn. Cafodd y comisiwn gyflwyniad hefyd gan Groundwork ar safon amgylcheddol y ddraig werdd, a chytunodd nifer o aelodau i gyfranogi mewn trafodaethau ynglŷn â’i datblygiad i’r dyfodol. Un peth mawr y canolbwyntiwyd arno yn ystod y dydd oedd trafodaeth am rôl, cylch gwaith a rhaglen waith y comisiwn i’r dyfodol. Yn y sesiwn hwn, cadarnheais fy mwriad i ymddiswyddo o gadair y comisiwn yn dilyn cyhoeddi’r strategaeth newid hinsawdd yn yr hydref, fel y gall cadeirydd annibynnol, a benodir yn gyhoeddus, ymgymryd â’r swydd. Bydd hyn yn helpu’r comisiwn i gyfnerthu’i safle fel corff cynghori sydd yn wirioneddol annibynnol ac yn abl i greu consensws trawsbleidiol a thraws-sector ar y newid yn yr hinsawdd. Byddaf yn parhau’n aelod llawn o’r comisiwn i sicrhau y ceir dolen gyswllt barhaus â Llywodraeth y Cynulliad ac y cynrychiolir pob un o’r pedair prif blaid wleidyddol. Trafododd y comisiwn hefyd sut y byddai ei rôl, a rôl aelodau, yn esblygu yn y dyfodol. Cytunwyd ynghylch yr angen i’r comisiwn ddarparu presenoldeb cyhoeddus cryf ar yr angen am weithredu ynglŷn â’r newid yn yr hinsawdd a hefyd ei bod yn bwysig i’r comisiwn adolygu’r hyn a gyflawnir gan Lywodraeth y Cynulliad, a phob sector, i fwrw’r maen i’r wal ar ein hamcanion o ran y newid yn yr hinsawdd. Wrth edrych ymlaen, yr wyf yn hyderus y bydd y comisiwn, dan gadeiryddiaeth newydd, mewn sefyllfa dda i barhau i ddarparu’r cyngor arbenigol a’r dystiolaeth angenrheidiol i sicrhau bod Cymru’n cyflawni’i hagenda uchelgeisiol ar gyfer y newid yn yr hinsawdd.


Lleoli Myfyrwyr Israddedig Ystadegau x 4 -\nSwydd Wag -- Lleoli Myfyrwyr Israddedig Ystadegau x 4\nCaerdydd, Gwahanol leoliadau\nSylwch, os gwelwch yn dda, efallai y bydd yn ofynnol i chi weithio gartref am rywfaint neu drwy’r amser os bydd y pandemig Covid-19 yn parhau, oherwydd rhesymau iechyd a diogelwch.\nDiffinnir y tasgau allweddol gan y prosiectau penodol y bydd yn ofynnol i’r ymgeisydd llwyddiannus eu cyflawni. Bydd enghreifftiau yn cynnwys y canlynol:\nMynegi syniadau'n effeithiol, ar lafar ac yn ysgrifenedig, mewn modd sy’n dangos sensitifrwydd a pharch at eraill\nCyfrannu'n rhagweithiol i waith y tîm cyfan\nGweithio mewn modd trefnus, gan ddefnyddio eu gwybodaeth a'u harbenigedd i gyflawni’n brydlon a safonol\nGwybodaeth weithredol dda am o leiaf un pecyn ystadegol neu iaith raglennu (fel. MS-Excel, SAS, SPSS, R, VBA, Python)\nBydd yn ofynnol i ymgeiswyr sefyll prawf rhifedd ac ystadegau ar’lein ar 26/11/2020. Dim ond y rhai sy’n pasio’r prawf fydd symud ymlaen i’r cam sifftio ceisiadau. Ni ddisgwylir y bydd angen i ymgeiswyr adolygu ar gyfer y prawf rhifedd.\nBydd ymgeiswyr yn derbyn copi o'r prawf dewis lluosog trwy e-bost am 10yb ar 26/11/2020 a bydd ganddynt tan 11.15yb (yr un diwrnod) i ddychwelyd eu hatebion i Rebecca.Gillard@llyw.cymru.\nBydd y rhai sy’n llwyddiannus ar ôl y sifft yn cael eu hasesu drwy brawf lledaenu ystadegol a chyfweliad ar sail y cymwyseddau yn ogystal â chwestiynau sefyllfaol, yn ymdrin â’r cymwyseddau a’r meini prawf penodol i’r swydd a restrir yn yr hysbyseb hon.\nDiben y lleoliad gwaith hwn i fyfyrwyr israddedig yw rhoi cyfle i’r ymgeisydd llwyddiannus ddatblygu ei sgiliau ym maes ystadegau llywodraeth. Fel y cyfryw, mae un o gymwyseddau gofynnol y lleoliad gwaith hwn wedi’i ddewis o lefel 2 Fframwaith Cymwyseddau’r Gwasanaeth Sifil (Arwain a Chyfathrebu). Dyma’r lefel sy’n rhoi’r cyfle i’r ymgeisydd llwyddiannus fagu profiad priodol i gefnogi ei gymwysterau academaidd. Bydd cymorth digonol yn cael ei roi i’r ymgeisydd llwyddiannus drwy gydol y lleoliad gwaith i’w alluogi i ddysgu’r sgiliau a’r ymddygiadau angenrheidiol i weithredu ar y lefel uwch hon yn y dyfodol.\nRebecca Gillard - rebecca.gillard@gov.wales


Cofrestru marwolaeth | Newport City Council\nRegistering a death Home\nYmchwilio hanes teulu\nRydych chi yma :\tHafan | Y cyngor a democratiaeth | Cofrestryddion | Cofrestru marwolaeth\nMae’n rhaid i farwolaeth gael ei chofrestru gan y Cofrestrydd Genedigaethau a Marwolaethau yn yr ardal lle y digwyddodd y farwolaeth o fewn pum niwrnod, oni bai bod y Cofrestrydd yn dweud y gellir ymestyn y cyfnod.\nFfoniwch 01633 235510 i drefnu apwyntiad ar ôl i’r meddyg ardystio (meddyg teulu neu feddyg mewn ysbyty) roi’r dystysgrif feddygol o achos y farwolaeth.\nDylech ddod â’r dystysgrif hon gyda chi i’r swyddfa gofrestru.\nWeithiau, bydd angen i’r Cofrestrydd roi gwybod i’r crwner am farwolaeth, a allai achosi oedi wrth gofrestru’r farwolaeth.\nSut i gofrestru marwolaeth\nDylai’r farwolaeth gael ei chofrestru gan berthynas i’r ymadawedig neu rywun a oedd yn bresennol ar adeg y farwolaeth, er enghraifft, uwch weinyddwr y sefydliad lle y digwyddodd y farwolaeth, neu gall y sawl sy’n rhoi cyfarwyddiadau i’r trefnwr angladdau gofrestru.\nNid yw bod yn ysgutor ewyllys ynddo’i hun yn rhoi’r hawl i chi gofrestru marwolaeth.\nDylech ganiatáu oddeutu 30 munud ar gyfer y cofrestriad, ac os bydd rhaid i’r Cofrestrydd gyfeirio’r farwolaeth at y crwner, efallai y bydd rhaid i chi ddod yn ôl eto.\nBydd angen i’r Cofrestrydd gael gwybod:\nenw llawn yr ymadawedig (a’i enw cyn priodi lle y bo’n briodol)\ndyddiad a lleoliad geni’r ymadawedig\ngalwedigaeth yr ymadawedig (hyd yn oed os oedd wedi ymddeol) ac enwau llawn a galwedigaeth ei ŵr/gwraig/partner sifil\ncyfeiriad arferol yr ymadawedig\np’un a oedd yr ymadawedig yn derbyn pensiwn o arian cyhoeddus neu bensiwn gwaith\np’un a oedd yr ymadawedig yn derbyn unrhyw fudd-daliadau o arian cyhoeddus\nDewch ag o leiaf un o’r dogfennau canlynol gyda chi pan fyddwch chi’n dod i gofrestru marwolaeth.\nMae angen dogfennau ar gyfer yr ymadawedig a’r sawl sy’n rhoi gwybod am y farwolaeth i ategu’r wybodaeth a ddelir ar y gofrestr ac i helpu i sicrhau cywirdeb y wybodaeth a gofnodir, a fydd yn lleihau’r angen am gywiriadau anghyfleus a chostus, o bosibl, yn y dyfodol.\nAr gyfer yr ymadawedig\npob tystysgrif priodas neu bartneriaeth sifil\ngweithred newid enw\nAr gyfer y sawl sy’n rhoi gwybod\nprawf cyfeiriad, e.e. bil cyfleustodau\nDS: ni fydd absenoldeb y dogfennau ategol hyn yn atal yr apwyntiad rhag cael ei drefnu – gall y Cofrestrydd gofrestru’r farwolaeth o hyd.\nAr ôl i’r farwolaeth gael ei chofrestru, efallai y bydd y Cofrestrydd yn rhoi dwy ddogfen i chi am ddim:\nTystysgrif ar gyfer claddu neu amlosgi (a adwaenir fel y ffurflen werdd) i chi fynd â hi i’r trefnwr angladdau fel bod yr angladd yn gallu cael ei gynnal. Mewn rhai amgylchiadau, bydd y ffurflen hon yn cael ei rhoi gan y crwner.\nTystysgrif cofrestru marwolaeth (ffurflen BD8/344) at ddibenion nawdd cymdeithasol. Darllenwch gefn y ffurflen yn eich amser eich hun ac os bydd unrhyw ran o’r wybodaeth yn berthnasol, llenwch y ffurflen a’i dychwelyd i’ch swyddfa nawdd cymdeithasol leol.\nTystysgrifau marwolaeth safonol\nEfallai y bydd angen i chi brynu rhai tystysgrifau marwolaeth hefyd.\nMae tystysgrif marwolaeth yn gopi ardystiedig o’r cofnod ar y gofrestr marwolaethau a gallai fod ei hangen ar fanciau, cymdeithasau adeiladu, cwmnïau yswiriant, cyfreithwyr neu ar gyfer hawliadau pensiwn.\nGallech ddymuno gofyn am sawl tystysgrif marwolaeth ar yr adeg cofrestru oherwydd bydd y pris yn cynyddu os bydd arnoch angen un yn ddiweddarach.\nBydd y Cofrestrydd yn eich cynghori ynglŷn â pha fath a faint o dystysgrifau y gallai fod arnoch eu hangen.\nLawrlwythwch ac argraffwch ffurflen gais am Dystysgrif Marwolaeth (pdf).\nPan fydd marwolaeth wedi cael ei chofrestru, gall y gwasanaeth Dywedwch Wrthym Unwaith eich helpu i roi’r wybodaeth angenrheidiol i’r Adran Gwaith a Phensiynau, adrannau eraill y llywodraeth a gwasanaethau cyngor lleol.\nMae gwybodaeth am fudd-daliadau, profiant a chymorth gyda chostau angladd ar gael ar y wefan Directgov.


Cyflymu: Cwestiynau Cyffredin | Life Sciences\nCyflymu: Cwestiynau Cyffredin\nRydym yn derbyn nifer o gwestiynau ynglun â Cyflymu – Sut mae’n gweithio, sut gall y rhaglen helpu chi, a phwy sy’n gymwys I gydweithio efo ni. Am fwy o wybodaeth, cymerwch olwg islaw. A os nad ydych yn medru ffeindio’r atebion rydych angen, cysylltwch un o’n Rheolwyr Arloesedd drwy ebostio accelerate@lshubwales.com.\nBeth yw Cyflymu?\nMae Cyflymu yn gydweithrediad arloesol rhwng prifysgolion Cymru a Hwb Gwyddorau Bywyd Cymru. Mae’n helpu i drawsnewid syniadau arloesol yn dechnoleg, cynhyrchion a gwasanaethau newydd ar gyfer y sector iechyd a gofal, yn gyflym.\nPam mynd ati i greu Cyflymu?\nCafodd rhaglen Cyflymu ei sefydlu i helpu mentrau yng Nghymru i drosi eu syniadau arloesol yn ddatrysiadau a all gael eu mabwysiadu gan iechyd a gofal. Mae’r sector gwyddorau bywyd yn un mawr yng Nghymru, sy’n cyflogi tua 11,000 o bobl mewn dros 350 o gwmnïau, ac maent yn cyfrannu tua £2bn at economi Cymru bob blwyddyn; i wlad fechan, mae gan Gymru lawer o arloesi i’w gynnig.\nMae ein partneriaid yn cydnabod y byddant drwy gefnogi diwydiant gwyddorau bywyd Cymru i wthio a datblygiadau hyn y byddwn yn gallu ei gyflwyno i’r GIG – lle mae’r angen amdano fwyaf – a dechrau gwneud gwahaniaeth pendant.\nPwy all weithio â Chyflymu?\nRydym yn gweithio â mentrau o bob math a maint sy’n datblygu cynnyrch gofal iechyd arloesol a fydd yn helpu cleifion, yn gwella GIG Cymru, ac yn hybu economi Cymru. Mae’r rhaglen yn un hyblyg, a gall academyddion, partneriaid mewn diwydiant, neu glinigwyr gyflwyno ceisiadau. Nid oes mwyafswm na lleiafswm o ran maint prosiectau.\nOs hoffech chi weithio â Chyflymu, bydd yn rhaid i chi gydymffurfio â sawl maen prawf:\nRhaid i fenter fod yn gysylltiedig â’ch prosiect – efallai mai chi yw’r fenter, neu eich bod yn gorff llywodraethol neu brifysgol sy’n cydweithio ag un.\nRhaid i’ch datblygiad ymwneud ag ymchwil, gan ganolbwyntio ar iechyd a gofal. Gallai fod yn dechnoleg, cynnyrch, proses neu wasanaeth newydd – o ddiagnosteg a dyfeisiadau meddygol, i gyfarpar therapiwtig neu dechnolegau galluogi, appiau, ac algorithmau.\nRhaid bod menter Gymreig yn gysylltiedig â’r prosiect – efallai mai chi yw’r fenter, neu eich bod yn gorff llywodraethol neu brifysgol sy’n cydweithio ag un. Os nad ydych yn gweithio â menter Gymreig yn barod, gallech ystyried creu un newydd, neu agor swyddfeydd yng Nghymru. Dylai effaith y datblygiad ar economi Cymru fod yn eglur – mi all hynny olygu creu swyddi newydd, cyflwyno cynnyrch newydd, neu greu ffyrdd newydd o weithio\nRhaid i’r gwaith y byddwn yn ei wneud gyda’n gilydd fod yn gydweithrediad gwirioneddol. Mae hyn yn golygu y byddwn yn disgwyl cyfraniad gennych – gall hynny fod ar ffurf arian, cyfarpar, gwybodaeth neu adnoddau dynol – a fydd yn cyfateb i’n cyfraniad ni.\nPwy sy’n gysylltiedig â Chyflymu?\nMae Cyflymu yn bartneriaeth rhwng pedwar sefydliad, gyda phob un â’i arbenigeddau unigryw. Gall ein partneriaid eich helpu i fynd i’r afael ag ystod eang o heriau ymchwil a datblygu.\nCyflymydd Arloesedd Clinigol Prifysgol Caerdydd – wedi’i leoli gyda Bwrdd Iechyd Prifysgol Caerdydd a’r Fro, mae gan CIA lawer o gysylltiadau yn yr ysbyty, â meddygon, cleifion ac ymchwilwyr clinigol. Gall helpu arloeswyr i gael mynediad at, ac i weithio â’r adnoddau hyn.\nMae gan Ganolfan Arloesi Technolegau Cynorthwyol Prifysgol Cymru y Drindod Dewi Sant – lawer o adnoddau mewn dylunio cynnyrch a phrofiad a barn defnyddwyr, gan gynnwys technoleg gynorthwyol, dylunio sy’n canolbwyntio ar y defnyddiwr, a dadansoddiad seicolegol.\nMae gan Ganolfan Technoleg Iechyd Prifysgol Abertawe – gyfleusterau labordy wlyb, o fioleg celloedd i nanodechnoleg, yn ogystal â gwyddonydd data, a chysylltiadau cryf ym mhob rhan o ecosystem ymchwilwyr Prifysgol Abertawe.\nA oes arian ar gael/a all Cyflymu ariannu fy mhrosiect?\nNid yw Cyflymu yn cynnig arian na grantiau. Yn hytrach, mae’r rhaglen yn rhoi pwyslais ar helpu ymchwil gydweithredol, datblygu, ac arloesi, gyda chymorth tîm o gydweithwyr arbenigol.\nMae Cyflymu yn cynnig mynediad at arbenigedd academaidd, dealltwriaeth drylwyr o ecosystem gwyddorau bywyd, a’r cyfleusterau diweddaraf sydd eu hangen ar arloeswyr ac entrepreneuriaid i roi ei syniadau ar waith.\nSut all Cyflymu fy helpu i?\nMae gan ein pedwar sefydliad partner ddyfnder ac ehangder yn eu harbenigedd a all eich helpu i ddatblygu eich syniad. Byddwn yn eich helpu yn y ffordd a fydd fwyaf addas i chi, ac rydym yn gweithredu mewn ffordd hyblyg. Gallwch elwa ar:\nHelp i ganfod cyfle i gydweithio ar Ymchwil a Datblygu – gyda phartner diwydiannol, academaidd neu glinigol\nAdnoddau Dynol – cyfle i weithio ag arbenigwyr ar gwmpasu prosiectau a throsglwyddo technoleg, ymchwil a datblygu, profiad defnyddwyr, dylunio cynnyrch, ac ymgysylltu clinigol\nMewnbwn clinigol – gweithio â GIG Cymru i wella eich ymchwil a datblygu\nCyngor ac arweiniad – mynediad at dîm amlddisgyblaethol o arbenigwyr mewn ystod o feysydd\nMynediad – at Brifysgolion mwyaf blaenllaw Cymru, Byrddau Iechyd Prifysgol ac Ymddiriedolaethau Iechyd, cleifion, cyfleusterau, personél a chysylltiadau ehangach yn y sector gwyddorau bywyd\nHelp i lywio’ch ffordd drwy ecosystem cymorth gwyddorau bywyd.\nSut wyf yn gwneud cais i Gyflymu?\nBrysbennu: Y cam cyntaf wrth wneud cais i Gyflymu yw cysylltu â ni drwy e-bost yn accelerate@lshubwales.com. Byddwn wedyn yn trefnu i gael sgwrs â chi wyneb yn wyneb neu dros y ffôn i ddeall a yw Cyflymu yn addas i chi. Yn ystod y sgwrs gychwynnol hon, byddwch yn barod i siarad am y canlynol:\nEich syniad a’r broblem rydych yn ceisio’i datrys\nYr heriau rydych yn eu profi wrth geisio datblygu’r syniad\nTrosolwg o’ch cynnydd hyd yma.\nCam 1: Os yw Cyflymu yn addas ar eich cyfer chi, byddwn yn gweithio â chi i weld sut y gallwn eich helpu i ddatblygu eich syniad a pha bartner (neu bartneriaid) sydd yn y sefyllfa orau i’ch helpu. Yn ystod y cam hwn byddwn yn gweithio â chi i baratoi Dogfen Gwmpasu ar gyfer eich prosiect a fydd yn cael ei hadolygu gan ein tîm amlddisgyblaethol a fydd yn gwneud argymhellion ac awgrymiadau i gryfhau’r prosiect.\nCam 2: Yn dilyn yr adolygiad hwn, byddwn yn gweithio â chi i ddatblygu Cynllun Prosiect a fydd yn cael ei adolygu gan Grŵp Rheoli Cyflymu cyn ei gymeradwyo.\nByddwn yn cydweithio’n glos â chi drwy gydol y broses, yn cynllunio eich prosiect/cydweithrediad i gynyddu’r buddiannau clinigol ac economaidd, a byddwn wrth law bob amser os oes gennych chi unrhyw gwestiynau.\nAm ba hyd fydd Cyflymu yn rhedeg?\nAr hyn o bryd mae rhaglen Cyflymu wedi’i hariannu tan fis Mawrth 2021.\nSut mae Cymru’n elwa ar Gyflymu?\nDrwy gydweithio â Chyflymu, gall clinigwyr, diwydiant a’r byd academaidd weithio â’i gilydd i fynd i’r afael â heriau iechyd ac i greu cyfleoedd i’w datrys, drwy arloesi. Ein nod yn y pen draw yw cael effaith economaidd bositif yng Nghymru.\nMae Cyflymu yn galluogi arloeswyr i brofi, i ailadrodd a mireinio datrysiadau hyfyw mewn ffordd hyblyg – mewn sefyllfaoedd bywyd go iawn – gan weithio ochr yn ochr â chlinigwyr a gweithwyr iechyd proffesiynol i sicrhau’r siawns gorau o lwyddo. Mae’r rhaglen yn ‘ddrws ffrynt’ Cymru gyfan ar gyfer arloesi ac ymgysylltu. Mae’n datblygu syniadau byd go iawn i greu datrysiadau arloesol, eiddo deallusol newydd, a swyddi newydd, yn ogystal â denu buddsoddiad preifat.\nMae Cyflymu yn defnyddio arloesi mewn ffordd glyfar: cyflymu gwelliant iechyd a chyfoeth Cymru - yn awr ac yn y dyfodol.\nA allaf i weithio â mwy nag un partner Cyflymu?\nGallwch. Mae llawer o brosiectau sy’n dod drwy’r rhaglen yn cynnwys mwy nag un o’n partneriaid.\nAr faint o brosiectau allaf i weithio arnynt â Chyflymu?\nNid oes cyfyngiad technegol ar faint o brosiectau y gallwch weithio arnynt gyda Chyflymu – ond bydd yn rhaid i chi gysylltu â’n Tîm Arloesi i weld sut y gallwn gydweithio i fynd i’r afael â phroblemau clinigol neu ofal iechyd drwy eich syniadau.\nNid wyf wedi fy lleoli yng Nghymru ar hyn o bryd, a allaf i weithio â Chyflymu?\nI weithio â Chyflymu, rhaid bod gan eich prosiect effaith bositif bendant ar economi Cymru a / neu wasanaethau Iechyd Cymru. Os hoffech chi weithio â Chyflymu, bydd yn rhaid i chi agor pencadlys yng Nghymru – creu swyddi, cynnig buddsoddiad a dangos ymrwymiad parhaol i hybu economi Cymru.\nRwyf eisoes yn cydweithio â Chaerdydd/ Abertawe/Prifysgol Cymru y Drindod Dewi Sant – a wyf i’n gymwys i gael fy ystyried gan Gyflymu?\nMi allwch fod yn gymwys. Gadewch i’n Rheolwyr Arloesi wybod am unrhyw gyllid neu gydweithrediad cyfredol rydych yn rhan ohono, gan fod modd i brosiectau ategu ei gilydd yn hwylus. Mae hyn yn wir am unrhyw gyllid neu gydweithrediad rydych yn rhan ohono – nid yn unig y rhai hynny sydd â phartneriaeth â Chyflymu.\nBeth yw uchafswm y cyllid sydd ar gael drwy Gyflymu?\nNid oes ‘uchafswm’ i’r cymorth y gallwch ei gael drwy Gyflymu, ond gwneir y penderfyniadau ar gydweithrediadau gwirioneddol yn ôl faint mae’r ddwy ochr yn ei gyfrannu – a’r canlyniad y byddwn yn ei ddisgwyl gan eich prosiect.\nRydym yn brosiect sy’n cael ei ariannu’n rhannol gan ERDF, felly mae’n hanfodol bod unrhyw brosiect rydym yn ei gefnogi’n gallu dangos canlyniadau pendant, gwerthfawr, yn ogystal ag effaith dymor hir. Gallwch drafod hyn â’n tîm Arloesi.\nA all Cyflymu fy helpu ag ymchwil i’r farchnad ar gyfer fy syniad / cyngor ar Eiddo Deallusol / datblygu cynigion?\nNid ydym yn arbenigwyr ar ymchwil i’r farchnad, ac nid ydym yn cynnig cyngor ar Eiddo Deallusol nac ar ddatblygu cynigion. Ond mae gennym ddigonedd o gysylltiadau a all eich cyfeirio at y bobl iawn a all eich helpu.\nRwyf yn gweithio gyda’r GIG ac mae gen i syniad ar gyfer prosiect, ond wn i ddim sut mae dod o hyd i gwmni a all fy helpu i’w ddatblygu. A ddylwn i gysylltu â Chyflymu?\nDylech. Efallai y gallwn eich rhoi mewn cysylltiad â menter sydd â datrysiad arloesol i’r her rydych yn ei hwynebu, neu a all roi cyngor am rywun sy’n gweithio ar brosiect tebyg yn barod. Cysylltwch, ac mi wnawn eich gorau.


Cymorth i feddygon sy'n ffoaduriaid drwy WARD - AaGIC\nMae’n gallu bod yn anodd integreiddio i mewn i system feddygol y DU. Mae’r broses yn rhwystredig ac yn gallu teimlo allan o’ch cyrraedd oherwydd cyfyngiadau ariannol a rhwystrau ymarferol eraill. Caiff meddygon sy’n ffoaduriaid yn aml eu gorfodi i ddibynnu ar fudd-daliadau nawdd cymdeithasol yn hytrach na chyfrannu eu sgiliau a’u gwybodaeth i'r GIG.\nMewn ymateb i hyn, yn 2002, cafodd Grŵp Meddygon a Deintyddion sy’n Geiswyr Lloches a Ffoaduriaid yng Nghymru (WARD) ei sefydlu er mwyn mynd i’r afael ag anghenion addysg a hyfforddiant meddygon sy’n ffoaduriaid/ceiswyr lloches yng Nghymru, a helpu i fodloni’r safonau sy’n ofynnol er mwyn ymuno â’r farchnad lafur.\nY nod cyffredinol yw sicrhau bod meddygon sy’n ceisio lloches yng Nghymru yn cael cyfle i ennill cofrestriad gyda’r Cyngor Meddygol Cyffredinol, ac felly’n eu galluogi nhw i integreiddio a chael eu cynnwys mewn cymdeithas, gan ddarparu gweithlu ychwanegol i GIG Cymru. Mae Llywodraeth Cynulliad Cymru yn cydnabod y bydd hwyluso integreiddiad ffoaduriaid a cheiswyr lloches yn helpu i gynnal niferoedd meddygon yn y GIG yng Nghymru yn y dyfodol.\nMae WARD yn cynnig hyfforddiant wythnosol ar y System Brofi Ryngwladol ar gyfer yr Iaith Saesneg (IELTS) a'r Prawf Saesneg Galwedigaethol (OET), yn ogystal â thalu costau’r arholiadau iaith hyn. Mae WARD hefyd yn helpu ei aelodau – yn ymarferol ac yn ariannol – i basio arholiadau PLAB1 a PLAB2 y Bwrdd Asesiadau Proffesiynol ac Ieithyddol (PLAB). Caiff swyddi ychwanegol eu neilltuo i feddygon sy’n ffoaduriaid ac wedi cwblhau arholiad PLAB 2, sy’n ‘barod am swydd’ ond heb gofrestru â'r Cyngor Meddygol Cyffredinol.\nHyd yma, mae 235 o feddygon a deintyddion wedi elwa o’r prosiect hwn.


Grwpiau | Blackboard Help\nGall hyfforddwyr greu grwpiau o fyfyrwyr o fewn cyrsiau. Mae grwpiau fel arfer yn cynnwys nifer fechan o fyfyrwyr ar gyfer grwpiau astudio neu brosiectau. Mae gan y grwpiau hyn eu hardaloedd cydweithio eu hunain yn y cwrs er mwyn iddynt allu cyfathrebu a rhannu ffeiliau.\nMae'ch hyfforddwr yn eich rhoi mewn grŵp neu'n caniatáu i chi ddewis pa grŵp rydych eisiau ymuno. Eich hyfforddwr sy'n dewis pa offer cyfathrebu a chydweithio sydd ar gael i'ch grŵp.\nDod o hyd i'ch grwpiau cwrs.\nDdim yn gyfarwydd i chi? Neidiwch i adran gymorth "Ultra" am fanylion ar aseiniadau grŵp.\nGall eich hyfforddwr ddarparu mynediad at eich grwpiau cwrs mewn tair ffordd.\nDolen tudalen grwpiau: Mae'r ddolen i'r dudalen Grwpiau yn ymddangos ar ddewislen y cwrs neu mewn ardal gynnwys. Mae'r dudalen Grwpiau yn rhestru'r holl grwpiau sydd ar gael a'r taflenni cofrestru ar gyfer grwpiau hunan-gofrestru.\nPanel Fy Ngrwpiau: Mae panel Fy Ngrwpiau yn ymddangos ar ôl dewislen y cwrs. Mae gennych ddolenni uniongyrchol i'r ardal grŵp ar gyfer pob grŵp rydych yn aelod ohono. Gallwch ehangu'r panel i ddatgelu pa offer sydd ar gael i'w grwpiau. Os ydych wedi cofrestru mewn grŵp, mae'r panel yn ymddangos yn awtomatig.\nDolen grŵp: Mae'n bosib y byddwch yn gallu cael mynediad at eich grwpiau mewn ardal cwrs gyda dolenni i un grŵp, taflen gofrestru neu'r dudalen Grwpiau.\nPan fyddwch yn cael mynediad at grŵp, byddwch yn gweld hafan y grŵp. Mae hafan y grŵp yn ganolbwynt ar gyfer gweithgarwch y grŵp a gall gynnwys disgrifiad o'r grŵp, rhestr o aelodau ac offer. Os yw'ch hyfforddwr yn caniatáu, gallwch bersonoli'r dudalen hon gyda baner, dewis gwahanol liwiau ac ychwanegu modiwlau personol, megis Cerdyn Adroddiad. Mae modiwlau personol yn weladwy'n unig i'r aelod a ychwanegodd y modiwlau. Gallwch hefyd gyrchu offer ac aseiniadau eich grŵp yma.\nCofrestru i ymuno â grŵp cwrs\nEfallai bydd eich hyfforddwr yn gofyn i chi hunan-gofrestru ar grŵp cwrs. Yn seiliedig ar osodiadau'ch hyfforddwr, efallai byddwch yn gweld enwau aelodau eraill y grŵp.\nAr y dudalen Grwpiau, dewiswch Ymgofrestru neu Gweld Taflen Ymgofrestru er mwyn Ymuno â Grŵp. Pan fyddwch yn dewis Ymgofrestru eto ar y dudalen Taflen Gofrestru, fe’ch ychwanegir yn awtomatig at y grŵp.\nMae defnyddwyr anabl yn cael eu cyfrif yng nghyfanswm cofrestru'r grŵp cyfan nes bod aelodaeth y cwrs neu'r defnyddiwr yn cael eu dileu.\nOs yw'ch hyfforddwr yn caniatáu, gallwch greu grwpiau cwrs y gall eich cyd-ddisgyblion ymuno â hwy.\nAr y dudalen Grwpiau, dewiswch Creu Grŵp.\nAr y dudalen Creu Grŵp Hunan-gofrestru, teipiwch enw'r grŵp a disgrifiad ohono.\nTeipiwch enw ar gyfer y Daflen Gofrestru a Chyfarwyddiadau ar gyfer y Daflen Gofrestru.\nDewiswch Uchafswm Nifer yr Aelodau.\nEich hyfforddwr sy'n dewis pa offer cyfathrebu a chydweithio sydd ar gael i'ch grŵp. Os ydych chi eisiau defnyddio darn o offer ond eich bod yn methu dod o hyd iddo ar dudalen eich grŵp, gofynnwch i'ch hyfforddwr ei alluogi.\nDisgrifiadau o offer grwpiau\nDarn o offer\nCollaborate Ultra Mae aelodau'r grŵp a hyfforddwyr yn gallu rhannu cynnwys a defnyddio'r bwrdd gwyn, yn ogystal â chreu recordiadau.\nCydweithio Gall aelodau'r grŵp greu a mynychu sesiynau sgwrsio ac ystafell ddosbarth rithwir.\nMae gan y sesiynau cydweithio grŵp yr un nodweddion â'r rhai hynny a ddefnyddir mewn cwrs. Mae pob aelod o'r grŵp a'r cymedrolwyr mewn sesiynau cydweithio grwpiau'n gallu rheoli sesiynau a chael mynediad at yr holl offer sydd ar gael.\nCyfnewid Ffeiliau Gall aelodau grwpiau a hyfforddwyr rannu ffeiliau yn yr ardal hon. Gall yr holl aelodau ychwanegu a dileu ffeiliau, ta waeth pwy bynnag ychwanegodd nhw.\nBlog Grŵp Yn yr ardal grŵp, mae pob aelod o'r grŵp yn gallu creu cofnodion ar gyfer yr un blog ac adeiladu ar yr un cofnod. Mae pob aelod o'r cwrs yn gallu darllen a gwneud sylw ar flog grŵp, ond ni allant bostio os nad ydynt yn aelod o'r grŵp. Gall hyfforddwyr ddewis graddio blogiau grŵp. Mae pob aelod o'r grŵp yn derbyn yr un radd.\nBwrdd Trafod Grŵp Gall aelodau grŵp greu a rheoli eu fforymau eu hunain a thrafod pynciau gydag aelodau'r grŵp yn unig. Gall hyfforddwyr ddewis graddio trafodaethau grŵp, ond caiff pob aelod ei raddio'n unigol.\nDyddlyfr Grŵp Ym maes y grŵp, gall pob aelod o'r grŵp edrych ar gofnodion ei gilydd. Aelodau grŵp a hyfforddwyr yw'r unig rai all weld dyddlyfrau grŵp. Gall hyfforddwyr ddewis graddio dyddlyfrau grŵp. Mae pob aelod o'r grŵp yn derbyn yr un radd.\nTasg Grŵp Gall aelodau grŵp greu tasgau i'w dosbarthu i holl aelodau'r grŵp.\nWici Grŵp Gall aelodau'r grŵp olygu a weld wiki eu grŵp. Gall hyfforddwyr weld a golygu wikis grwpiau, a dewis graddio wikis grwpiau. Mae pob aelod o'r grŵp yn derbyn yr un radd.\nAnfon Neges E-bost Gall aelodau grŵp e-bostio aelodau unigol neu’r grŵp cyfan.\nCyfnewid ffeiliau gyda grwpiau\nGyda chyfnewid ffeiliau, gallwch rannu ffeiliau gydag aelodau eraill o'ch grŵp, gan gynnwys eich hyfforddwr.\nNi allwch greu ffeiliau yn y gyfnewidfa ffeiliau. Gyda'ch grŵp, dewiswch sut rydych eisiau enw'r ffeiliau er mwyn iddi fod yn haws dod o hyd iddynt mewn rhestr hir.\nYchwanegu ffeil i'r gyfnewidfa ffeiliau\nOffer Grwpiau, Cyfnewidfa Ffeiliau ac Ychwanegu Ffeil\nYchwanegwch enw ar gyfer y ffeil rydych eisiau ei huwchlwytho. Porwch am ffeil a'i chyflwyno.\nDileu ffeil o'r gyfnewidfa ffeiliau\nGallwch ddileu unrhyw ffeil, hyd yn oed os mai nid chi uwchlwythodd y ffeil. Ar dudalen y Gyfnewidfa Ffeiliau, dewiswch Dileu yn newislen y ffeil.\nSut ydw i'n tynnu fy hun neu rywun arall o grŵp?\nAr ôl i chi gofrestru mewn grŵp, eich hyfforddwr yw'r unig berson all eich tynnu o grŵp, gan gynnwys grwpiau hunan-gofrestru a'r rhai a grëwyd gan fyfyrwyr.\nSut alla'i ychwanegu cyd-ddisgyblion i grŵp rwyf wedi ei greu?\nOs ydych chi wedi creu grŵp, rhaid i'ch cyd-ddisgyblion hunan-gofrestru i'r grŵp. Yn y rhestr o grwpiau, rhaid iddynt ddewis Cofrestru ar ôl enw'r grŵp.\nSut rwy'n ymuno â grŵp a grëwyd gan un o'm cyd-fyfyrwyr?\nDewch o hyd i'r grŵp wedi'i restru ar dudalen Grwpiau a dewiswch Cofrestru. Mae'r grŵp yn dangos yn eich ardal Fy Ngrwpiau.\nULTRA: Gwaith grŵp\nDdim yn gyfarwydd i chi? Neidiwch i'r adran gymorth "Gwreiddiol" am grwpiau.\nYn y Wedd Cwrs Ultra, gall hyfforddwyr greu aseiniadau, profion, a thrafodaethau grŵp lle gallwch gydweithio â myfyrwyr eraill. Gall eich hyfforddwyr hefyd greu grwpiau cwrs sy’n cael eu rhestru yn y panel Manylion a Gweithrediadau.\nGall eich hyfforddwr eich cofrestru mewn grwpiau neu ofyn i chi ymuno â grwpiau.\nAr dudalen Cynnwys y Cwrs, rhestrir enw eich grŵp ar ôl teitl yr eitem grŵp. Bydd enwau aelodau eich grŵp yn ymddangos pan fyddwch yn agor yr eitem a pan fyddwch yn gweithio arno. Os fydd Ymuno â grŵp i gymryd rhan yn ymddangos, dewiswch y ddolen i ddewis grŵp.\nMwy am aseiniadau grŵp Ultra\nRhagor am drafodaethau grŵp Ultra\nDewiswch ddolen y grŵp yn y panel Manylion a Gweithrediadau i weld y dudalen grwpiau. Mae “Newydd” yn ymddangos nesaf at ddolen y grŵp ac mae cyhoeddiadau cwrs yn ymddangos pan fydd angen i chi ymuno ag un neu fwy o grwpiau.\nOs yw’ch hyfforddwr wedi’ch ychwanegu at grŵp sy’n gofyn am hunangofrestru, byddwch yn dal i weld y cyhoeddiad.\nByddwch hefyd yn gweld hysbysiad yn eich ffrwd gweithgarwch pan fydd angen i chi ymuno â grŵp.\nAr y dudalen grwpiau cwrs, gallwch weld y grwpiau rydych wedi cofrestru ynddynt ac ymuno â grwpiau sy’n gofyn am hunangofrestru. Mae grwpiau sydd â chyfnod cofrestru yn ymddangos yn gyntaf er mwyn sicrhau y byddwch yn eu gweld. Efallai bydd eich hyfforddwr yn ychwanegu disgrifiad i’ch helpu i ddewis grŵp.\nOs nad ydych yn dewis grŵp cyn diwedd y cyfnod cofrestru, fe’ch cofrestrir yn awtomatig.\nAr ôl i chi ymuno â grŵp, gallwch symud i grŵp arall nes i’r cyfnod cofrestru ddod i ben.\nMae’ch hyfforddwr yn penderfynu a hoffai guddio aelodau o’r grwpiau y gallwch ymuno â nhw. Cuddir aelodau mewn grwpiau lle mae’ch hyfforddwr yn pennu'r aelodaeth.\nAr yr adeg hon, pan fydd eich hyfforddwyr eisiau i chi weld aelodau o’ch grŵp, gallant anfon neges gwrs at eich grŵp. Os yw’ch sefydliad yn ei ganiatáu, gallwch chi a’ch grŵp anfon negeseuon a dechrau cydweithio. Mae gweithgarwch negeseuon yn aros o fewn y system.


*Swydd Newydd* Swyddog Cyfieithu - Cyfoeth Naturiol Cymru\nMae Cyfoeth Naturiol Cymru yn chwilio am gyfieithydd cymwys, profiadol a thalentog i ymuno â'n tîm Cyfathrebu. Byddwch yn gweithio mewn tîm prysur, ac yn gallu rheoli a blaenoriaethu eich gwaith...\nCyflog: £29,243.00 - £32,411.00\nDyddiad Cau: 03/11/2019 (249 diwrnod)\nHyblyg, ond rhoddir ffafriaeth i Fangor, lle mae rhan fwyaf o’r tîm wedi eu lleoli\nLleoliad: Hyblyg, ond rhoddir ffafriaeth i Fangor, lle mae rhan fwyaf o’r tîm wedi eu lleoli.\nGradd & Chyflog: £29,243.00 yn codi i £32,411.00 dros dair blynedd\nRhif y swydd: 202331\nMath o gontract: Penodiad cyfnod penodol hyd at 30 Mawrth 2020.\nGofynion y Gymraeg: levfel 5, siarad ac ysgrifennu Cymraeg yn rhugl\nDyddiad Cau: 3 Tachwedd 2019\nMae Cyfoeth Naturiol Cymru yn chwilio am gyfieithydd cymwys, profiadol a thalentog i ymuno â'n tîm Cyfathrebu. Byddwch yn gweithio mewn tîm prysur, ac yn gallu rheoli a blaenoriaethu eich gwaith heb fawr oruchwyliaeth.\nBydd y dyletswyddau yn cynnwys cyfieithu deunyddiau ysgrifenedig ar gyfer holl adrannau Cyfoeth Naturiol Cymru, yn ogystal â goruchwylio a threfnu gwaith sy’n mynd i gwmnïau cyfieithu allanol.\nGallai rhywfaint o’r iaith a ddefnyddiwn fod yn dechnegol neu gynnwys cysyniadau cymhleth, a bydd angen sicrhau bod yr iaith yn gywir ac yn cael ei chyflwyno mewn arddull sy’n briodol i’r gynulleidfa berthnasol.\n1.\tRhaid cael gradd anrhydedd yn y Gymraeg neu brofiad cyfatebol o weithio fel cyfieithydd.\n2.\tGwybodaeth ddigonol o Microsoft Office.\n3.\tY gallu i feithrin a chynnal perthnasau gweithio effeithiol.\n4.\tAelodaeth Sylfaenol o Gymdeithas Cyfieithwyr Cymru ac ymrwymiad i'ch datblygiad proffesiynol parhaus eich hunan.\n5.\tSgiliau rhyngbersonol rhagorol, ar lafar ac yn ysgrifenedig.\nGadewch i ni wybod pa ardal yda chi yn ceisio amdan yn eich ffurflen gais.


By Rhys Gregory On Dec 24, 2018\nYn ogystal â bod yn sylfaenydd a Phrif Swyddog Gweithredol canolfan addysg hynod lwyddiannus sy’n tyfu, gyda nifer o ganghennau yn darparu addysg yn Baku, mae Ms Aliyeva wedi cyflwyno cynlluniau moderneiddio, fel cyfleoedd datblygu proffesiynol a phrif ffrydio disgyblion ag anghenion addysgol arbennig, sydd wedi trawsnewid addysg yn Azerbaijan.\n“Roedd astudio ym Mhrifysgol Bangor wedi cael effaith fawr ar ddatblygu ac ehangu fy musnes.”\nDechreuodd Ms Aliyeva fel athrawes ran-amser, ac yn gyflym daeth yn berchennog ar yr ysgol iaith lle bu’n gweithio, ac a ail-enwyd yn Ganolfan Addysg Safon Uwch. Bellach mae gan y Ganolfan chwe choleg tiwtorial a cholegau addysg dramor ar draws Baku. Mae hefyd yn gyd-sylfaenydd Canolfan Sefydliad y Brifysgol.\n“Heb or-ddweud, roedd y radd a’r profiad a gefais yn astudio yn yr Ysgol Addysg ym Mhrifysgol Bangor wedi chwarae rhan bwysig iawn yn ffyniant fy musnes ac wrth ddatblygu nifer o raglenni hollbwysig mewn addysg i gymdeithas Azerbaijan a’r gymuned lle rwyf yn byw. Yn ogystal â chynyddu fy musnes, lluniais strategaethau a defnyddio dulliau i wella fy ysgolion, sydd o fudd i’r gymuned a fy musnes hefyd.\nDaeth y llwyddiant mwyaf hollbwysig o ganlyniad i ddilyn y Modiwl Addysg Arbennig. Yn Azerbaijan, yn anffodus, fel yn y rhan fwyaf o wledydd ôl-Sofietaidd, mae’r ymwybyddiaeth o awtistiaeth ac anghenion arbennig eraill yn isel iawn. Mae plant ag anghenion arbennig y tu allan i addysg brif ffrwd. Ar ôl dilyn y modiwl ym Mhrifysgol Bangor, penderfynais weithredu dulliau a strategaethau i gynnwys myfyrwyr ag anghenion arbennig yn yr ystafell ddosbarth gyffredin”\nMeddai: “Rydym ers hynny wedi sicrhau bod nifer o fyfyrwyr gydag ystod o anawsterau dysgu yn cael eu hintegreiddio’n llwyddiannus i ddosbarthiadau prif ffrwd.”\nDywedodd fod yr MA mewn Addysg a enillodd hi yn ddiweddar, wedi ei harwain i ddeall swyddogaeth pennaeth sefydliad addysg fel arweinydd sy’n gorfod gweithio’n gyson tuag at wneud gwahaniaeth mewn cymdeithas. Roedd ei gradd mewn Addysg wedi ei galluogi i ddatblygu ei busnes, trwy wella ansawdd addysg. O ganlyniad, derbyniodd nifer o geisiadau i rannu’r hyn roedd wedi ei ddysgu, hyfforddi addysgwyr eraill a rhannu ei syniadau trwy sgyrsiau TED a chynlluniau eraill.\nMae hi’n teimlo’n angerddol am alluogi plant ac oedolion i gael mynediad at addysg a rhannu eu dysgu. Ychwanegodd:\n“Fy mhrif flaenoriaeth yw sicrhau bod addysg ar gael i bob lefel o gymdeithas. Nid yw hyn yn bosibl dim ond os oes rhagor o fyfyrwyr yn astudio dramor ac yn rhannu eu gwybodaeth a’u profiad ar ôl iddynt ddychwelyd.\n“Rydym yn falch iawn o lwyddiant ein holl raddedigion a’u cyfraniad i addysg, ond mae gweld llwyddiannau Ayan yn arbennig o galonogol. Mae wedi datblygu’r hyn a ddysgodd yn ystod ei gradd, ac yn arbennig y gwaith blaenllaw rydym yn ei wneud ym maes Anghenion Dysgu Ychwanegol, ac wedi ymdrechu i ddefnyddio ei gwybodaeth i sicrhau newid. Dymunwn bob llwyddiant iddi yn y dyfodol.”\nRhys Gregory3135 posts 0 comments\nThis is what a typical Christmas Day now looks like in Wales\nUK Government withholds ‘Brexit energy price hike’…\nSwans boss reveals who he’s supporting ahead of Wales vs…\nThese are the bus stop changes for Wales vs England this…\nMinister praises new social housing development in Cardiff\nKickstart grant helps get beauty business on the road\nFebruary 23 - March 9\nWales v England – Six Nations\nSt David’s Day Legends Lunch\nWelsh Fayre kicks off monthly Merthyr pop-up events\nSt Tydfil Shopping Centre\nQuantum Advisory “Pensions for Breakfast” seminar\nMarch 17 @ 8:00 am - 10:00 am\nSouth Wales Law Awards\nInaugural South Wales Law Awards Now Open\nCaernarfon manufacturer eyes £1m turnover thanks to rapid…\nCardiff creative agency sets sights on international growth\nPolice are trying to find missing man last seen in…\nTravel advice for Wales vs England Six Nations clash in…\nAspiring artists create healing environment for patients at…\nSmoking is forcing families across Wales further into…\nWorld-premiere tour of Walliams’ Billionaire Boy musical…\nDevelopment Bank investment helps Vortex IoT continue rapid…\nVisit The Royal Mint Experience this Half Term to Celebrate…\nMarie Curie ‘Great Big Daffodil’ to visit Swansea


Gwirfoddolwyr y Mileniwm | AVOW: Association of Voluntary Organisations in Wrexham\nHome / Cartref » Gwirfoddolwyr y Mileniwm\nGall gwirfoddolwyr ifanc ddod ag egni, brwdfrydedd a diddordeb newydd i’ch sefydliad. Gall hefyd fod yn gyfle gwych i rywun ddysgu’r sgiliau a fydd yn eu helpu i ddilyn gyrfa yn eich maes chi. Mae gwirfoddoli’n broses ddwy ffordd a gallwch fanteisio’n fawr drwy gynnwys pobl ifanc yn yr hyn a wnewch.\nMae MV yn rhedeg yn llwyddiannus diolch i amrywiaeth o sefydliadau sy’n gweithio fel ‘Partneriaid Cyflenwi’. Mae hyn yn golygu eu bod wedi cofrestru ar 9 Prif Egwyddor MV ac wedi’u cydnabod fel rhywun sy’n darparu’r cynllun MV.\nDoes dim rhaid i chi fod yn elusen chwaith. Mae MV wedi bod yn agored bob amser i awdurdodau statudol a sefydliadau eraill sy’n cael eu hariannu gan y llywodraeth. Yr hyn sy’n bwysig yw bod y gydnabyddiaeth i waith gwirfoddoli’r unigolyn, nid i statws y sefydliad sy’n eu cefnogi. Mae gan MV rai cyfyngiadau ynghylch yr hyn y gellir ei ystyried yn wirfoddoli.\nMae tri dull o gychwyn gweithio gyda MV:\nNeu os oes gennych unrhyw gwestiynau, mae croeso i chi ffonio David Heald, Cydlynydd MV ar 029 20 431 728 neu ebostiwch dheald@wcva.org.uk neu ewch i http://www.gwirvol.org/en/volunteering/mv/\n1. Gall sefydliadau wneud cais am grantiau o hyd at £10,000 i redeg y rhaglen drwy WVCA. Gallwch weld rhagor o wybodaeth yma: http://www.gwirvol.org/en/grants/\n2. Gallwch gysylltu â Lynsey Edwards, Swyddog Datblygu Gwirfoddoli’r Ifanc ar 01978 312556 neu ebostiwch: lynsey.edwards@avow a fydd yn gallu eich helpu i ymgymryd â MV\n3. Gall sefydliadau wneud cais i redeg y rhaglen heb fynd drwy’r broses grantiau. I ganfod rhagor am hyn a ‘Statws Dyfarniadau MV’ ewch i: http://www.gwirvol.org/en/volunteering/mv/award-status/


Cyfoeth Naturiol Cymru / Gweithdy ar ddyfodol Coedwig Cwmcarn\n15 Meh 2015\nRydym yn gwahodd pobl neu grwpiau sy’n byw ger Coedwig Cwmcarn neu sy’n mwynhau mynd yno, i fynd draw i weithdy i drafod dyfodol y goedwig ac yn arbennig Ffordd y Goedwig.\nCynhelir y gweithdy yn Sefydliad Cwmcarn, 72 Heol Casnewydd, NP11 7LZ, ar ddydd Mercher 24 Mehefin rhwng 18:30 a 20:00.\nGan fod cyfyngiad ar y niferoedd, gofynnir i bobl gadarnhau eu bod yn mynychu drwy e-bostio cwmcarn@cyfoethnaturiolcymru.gov.uk neu ffonio 0300 065 3603 a gadael eu henwau a’u manylion cysylltu.\nBydd staff CNC wrth law i roi trosolwg o’r gwaith cwympo mawr sy’n digwydd yn y goedwig ar hyn o bryd ac i archwilio cyfleoedd ar gyfer dyfodol y safle.\nByddant hefyd yn gofyn i aelodau’r gymuned leol beth yr hoffent ei weld yn y goedwig a byddant yn trafod y ffordd orau o gydweithio gyda hwy i gyfuno syniadau lleol a chynlluniau ar gyfer dyfodol y goedwig.\nMeddai Andy Schofield, Rheolwr Tir Rhanbarthol Cyfoeth Naturiol Cymru:\n“Rydym wedi trefnu’r gweithdy hwn gan ein bod yn deall fod gan lawer o bobl gwestiynau i’w gofyn inni ynglŷn â’n cynlluniau ar gyfer Ffordd y Goedwig yng Nghwmcarn.\n“Gwyddom fod y safle a Ffordd y Goedwig yn agos at galon pobl yr ardal ac ymwelwyr hefyd. Bydd mynychu’r gweithdy hwn yn rhoi cyfle i bobl leol ddweud eu dweud ac yn eu helpu i lunio dyfodol eu coedwig. Byddwn yn cynnal sesiwn galw heibio yng Nghanolfan Ymwelwyr Cwmcarn ar 5 Gorffennaf ar gyfer unrhyw un na fydd yn gallu dod draw i’r gweithdy."\nMae mwy na 150,000 o goed yng nghoedwig Cwmcarn yn cael eu cwympo fel rhan o strategaeth ledled y wlad i fynd i’r afael â phroblem Phytophthora ramorum, clefyd ffyngaidd heintus iawn na ellir ei drin sy’n ymosod ar goed llarwydd.\nEr gwaetha’r gwaith cwympo sylweddol hwn, bydd y Ganolfan Ymwelwyr, sy’n cael ei rhedeg gan Gyngor Bwrdeistref Sirol Caerffili, a holl gyfleusterau eraill y safle, yn parhau i fod yn agored.\nCoedwig Cwm Carn, ger Casnewydd Ein gwaith yng Nghoedwig Cwmcarn Cychwyn cwympo coed i daclo clefyd yng Nghwmcarn


Brexit yn 'bygwth hawliau menywod' yng Nghymru - BBC Cymru Fyw\nBrexit yn 'bygwth hawliau menywod' yng Nghymru\nGallai hawliau menywod yng Nghymru fod mewn perygl yn sgil Brexit, ym marn arbenigwr rhyngwladol mewn cydraddoldeb.\nYn ôl Virginia Bras Gomes, cyn-gadeirydd Pwyllgor Hawliau Economaidd, Diwylliannol a Chymdeithasol y Cenhedloedd Unedig, mae'r Undeb Ewropeaidd yn cynnig fframwaith gref ar gyfer cydraddoldeb ac atal gwahaniaethu.\nMae hi'n croesawu ymrwymiad Llywodraeth Cymru i lywodraeth ffeministaidd, ond bod yn rhaid gweithredu ar yr ymrwymiad hynny.\nMae Llywodraeth Cymru yn dweud ei bod "wedi'i ymrwymo i wneud Cymru'r lle mwyaf diogel i fenywod a merched ifanc."\nRoedd Virginia Bras Gomes yng Nghaerdydd yr wythnos hon i drafod hawliau menywod, a'r sefyllfa wedi Brexit.\nMewn cyfweliad ar raglen Sunday Politics Wales y BBC, dywedodd y dylai pobol fod yn bryderus ynglŷn â'r peryglon o golli hawliau menywod, yn enwedig yn y gweithle.\n"Mae fframwaith cydraddoldeb ac atal gwahaniaethu cryf gan yr Undeb Ewropeaidd.\n"Os nad y'ch chi wedi'ch clymu gan fframwaith cydraddoldeb cryf a fframwaith cryf hawliau'r gweithwyr yr Undeb Ewropeaidd, wedyn dwi'n meddwl y bydd menywod yn cael eu heffeithio'n fawr, am eu bod nhw'n gyffredinol yn cael eu heffeithio pan ei bod hi'n fater o golli hawliau.\n"Mae menywod wastad ar waelod yr ysgol."\nImage caption Yn ôl Virginia Bras Gomes, cyn-gadeirydd Pwyllgor Hawliau Economaidd, Diwylliannol a Chymdeithasol y Cenhedloedd Unedig, mae'r Undeb Ewropeaidd yn cynnig fframwaith gref ar gyfer cydraddoldeb ac atal gwahaniaethu.\nDaw ei ymweliad â Chymru ar yr un wythnos ag ymgyrchydd rhyngwladol arall ar hawliau merched, cyn-Brif Weinidog Awstralia, Julia Gillard - sy'n hanu'n wreiddiol o'r Bari.\nDdechrau'r wythnos fe ymunodd hi â Chabinet Llywodraeth Cymru i drafod yr adolygiad diweddara i gydraddoldeb rhyw yng Nghymru.\nMae strategaeth cydraddoldeb rhyw Cymru, a lansiwyd y llynedd gan gyn-Brif Weinidog Cymru Carwyn Jones, yn anelu i sicrhau mai Cymru yw'r lle mwya diogel i fod yn fenyw yn Ewrop, ac yn cynnwys ymrwymiad i greu 'llywodraeth ffeministaidd' - rhywbeth sy'n cael ei groesawu gan Virginia Bras Gomes.\n"Mae'r ymrwymiad i greu llywodraeth ffeministaidd yn gam cyntaf, ond wedyn mae'n rhaid i chi roi'r cyfan ar waith.\n"Y broblem sydd gyda chi o hyd gyda hawliau yw bod pob un yn eu cydnabod nhw ar bapur, ond dyw pawb ddim yn eu cydnabod nhw ar lawr gwlad."\nFis Rhagfyr diwethaf, fe benodwyr Cabinet llywodraethol cydradd cyntaf Cymru gan y Prif Weinidog newydd Mark Drakeford, gyda chwe gweinidog benywaidd.\nOnd yn fwy diweddar mae'r Llywodraeth wedi ei beirniadu am ddiffyg pres a diffyg ariannu cynlluniau i fynd i'r afael â hawliau menywod.\nNôl ym mis Ebrill, canfu adroddiad gan Oxfam Cymru a Rhwydwaith Cydraddoldeb Menwyod Cymru (WEN) fod diffyg datblygiad wrth fynd i'r afael ag atal trais yn erbyn menywod, a thaclo cydraddoldeb tal a gwaith.\nImage caption Fe wnaeth cyn-Brif Weinidog Awstralia, Julia Gillard ymunodd a Chabinet Llywodraeth Cymru i drafod yr adolygiad diweddara i gydraddoldeb rhyw yng Nghymru.\nFis diwethaf fe gyhoeddodd elusen Chwarae Teg ei hadolygiad diweddaraf yn edrych ar gydraddoldeb rhyw yng Nghymru, gan ddweud bod angen i Lywodraeth Cymru gyflwyno "newidiadau radical wrth edrych ar beth rydyn ni'n ei wneud a sut ydyn ni'n gwneud pethau".\n"Gallwn ni ddim fforddio parhau i ddatblygu polisïau a rhaglenni sydd, yn anfwriadol, yn ail-greu ac yn atgyfnerthu'r hen anghydraddoldebau," meddai.\nRoedd yr adolygiad hefyd yn adnabod gwendidau mewn meysydd gan gynnwys poenydio a cham-drin menywod, polisïau gofal plant, cefnogaeth i fenywod sy'n colli plant yn y groth, ac anghydraddoldeb yn y gweithle.\nAc yn ôl Maria Mesa o WEN, mae'r sefyllfa hyd yn oed yn waeth i fenywod o gefndiroedd lleiafrifol ethnig.\n"Mae cynrychiolaeth menywod o gefndiroedd BAME yng Nghymru yn hynod o siomedig, yn enwedig gan fod gyda ni'r gymuned ddu hynaf yn Ewrop.\n"Mae gyda ni llawer o dalent a dydyn ni ddim yn gwneud y mwyaf ohono. Mae yna fenywod du yng Nghymru nad y'n nhw'n cael yr un cyfleoedd o gwbwl."\nDywedodd llefarydd ar ran Llywodraeth Cymru: "Rydym yn cytuno y gallai rhagor gael ei wneud a dyna pam rydym wedi comisiynu Chwarae Teg i ymgymryd ag ymchwiliad dau ran fewn i bolisïau cydraddoldeb.\n"Rydym wedi gosod agenda heriol i ni ein hunain ac rydym yn benderfynol i wneud Cymru'r lle mwyaf diogel yn Ewrop i fenywod a merched ifanc.\n"Mae gennym ddeddfwriaeth mewn lle ac mae datblygiadau wedi'i gwneud, ond rydym yn llawer mwy uchelgeisiol i wella bywyd menywod a merched ifanc," meddai.\nAngen helpu menywod o gefndiroedd ethnig i gael gwaith\n'Peryg i Brexit caled neu un heb gytundeb chwalu'r DU'


Ewro I Bitcoin Cyfradd cyfnewid\nPris Bitcoin Diweddarwyd: 14/08/2020 16:30\nEwro i Bitcoin gyfradd gyfnewid heddiw. Ewro yn Bitcoin heddiw.\nEwro i Bitcoin gyfradd gyfnewid heddiw\n1 Ewro (EUR) yn hafal i 0.000102 bitcoins (BTC)\n1 Bitcoin (BTC) yn hafal i 9 788.39 Ewro (EUR)\nCyfnewidiad Ewro i Bitcoin ar y gyfradd gyfnewid go iawn ar gyfer heddiw yw 14 Awst 2020. Gwybodaeth o'r ffynhonnell. Mae'r wefan yn dangos gwerth cyfartalog trosi Ewro yn Bitcoin. Gwybodaeth am y gyfradd gyfnewid o ffynonellau agored. Dyma gyfeirnod dyddiol am ddim ar gyfraddau cyfnewid arian cyfred.\nPris cyfartalog Bitcoin o 7 marchnadoedd cyfnewid Bitcoin ar 14/08/2020\nEwro Cyfradd cyfnewid\nbitbay 0.000104 BTC 0.0001 BTC 0.000102 BTC\ncoinfloor 0.000104 BTC 0.0001 BTC 0.000102 BTC\nkraken 0.000105 BTC 0.0001 BTC 0.000103 BTC\ncex 0.000105 BTC 0.0001 BTC 0.000102 BTC\ncoinsbank 0.000104 BTC 0.0001 BTC 0.000102 BTC\nbc 0.000104 BTC 0.000101 BTC 0.000103 BTC\ncoinfalcon 0.000104 BTC 0.0001 BTC 0.000102 BTC\nMae 1 Ewro bellach yn hafal i 0.000102 Bitcoin. Cyfradd cyfnewid swyddogol Banc Ewrop. Cododd 1 Ewro gan 0 Bitcoin heddiw yn y prif fanc yn Ewrop. Mae cyfradd gyfnewid Ewro yn tyfu heddiw yn erbyn Bitcoin yn ôl data Ewropeaidd. Mae cost 1 Ewro heddiw yn hafal i 0.000102 Bitcoin, fel banc Ewropeaidd y gwlad wedi'i sefydlu.\nTrosi Ewro I Bitcoin Ewro I Bitcoin byw ar farchnad cyfnewid Forex Ewro I Bitcoin Hanes y gyfradd gyfnewid\nDangosir newidiadau yn y gyfradd gyfnewid o Ewro i Bitcoin dros sawl diwrnod yn y tabl. Mae'r tabl yn cynnwys gwerthoedd cyfradd cyfnewid dros y dyddiau diwethaf. Cymharwch gyfradd gyfnewid Ewro i Bitcoin dros yr ychydig ddyddiau diwethaf i ddeall dynameg y gyfradd gyfnewid. Mae cyfradd gyfnewid Ewro i Bitcoin ar gyfer yfory yn dibynnu ar ddeinameg y gyfradd gyfnewid yn ystod y dyddiau diwethaf.\nMae 10 000 Ewro ar y gyfradd gyfnewid yn hafal i 1.02 Bitcoin. 5.11 Bitcoin cost 50 000 Ewro yn y gyfradd gyfnewid gyfredol. Pris 100 000 Ewro ar y gyfradd gyfnewid yw 10.22 Bitcoin. Mae cost 250 000 Ewro i Bitcoin bellach yn hafal i 25.54. 1 Ewro yn hafal i 0.000102 Bitcoin yn ôl cyfradd gyfnewid y banc cenedlaethol heddiw. Mae 1 Ewro wedi dod yn ddrytach gan 0 Bitcoin heddiw yn ôl cyfradd gyfnewid banc y wlad .\n1.02 BTC 5.11 BTC 10.22 BTC 25.54 BTC 51.08 BTC 102.16 BTC 255.40 BTC 510.81 BTC\nMae 9 788.39 Ewro heddiw yn costio 1 BTC yn y gyfnewidfa cyfradd. Mae 5 Bitcoin bellach yn 48 941.94 Ewro. Mae 10 Bitcoin bellach yn 97 883.89 Ewro. I brynu 25 Bitcoin ar gyfer Ewro heddiw mae angen i chi dalu 244 709.72 EUR. Heddiw, mae cyfradd gyfnewid Ewro wedi codi yn erbyn Bitcoin. Ar gyfer 1 Ewro nawr mae angen i chi dalu 0.000102 Bitcoin yn ôl cyfradd gyfnewid y banc cenedlaethol .\n9 788.39 EUR 48 941.94 EUR 97 883.89 EUR 244 709.72 EUR 489 419.44 EUR 978 838.88 EUR 2 447 097.19 EUR 4 894 194.38 EUR


IFOR OWEN YN DWYN I GOF BOB OWEN, CROESOR\nBob Owen yn eistedd o flaen ei dŷ, a'r Cnicht yn y cefndir\nPan ddeuthum o'r Coleg yn 1935 yr oedd swyddi yng Nghymru yn brin iawn gan fod cymaint o Golegau paratoi athrawon ar y pryd. Felly yr oedd llawer iawn o'r darpar athrawon yn ceisio am swyddi yn Lloegr. Cefais innau gynnig swydd mewn ysgol yn Clacton on Sea yn Essex! Cyn imi gytuno i fynd yno daeth Ysgol Croesor yn wag a cheisiais am swydd Prifathro yno. Er gollyngdod mawr fe'i cefais, a llawen oeddwn o anfon i Clacton i wrthod y swydd yno.\nMynd i Groesor oedd un o'r pethau gorau a wneuthum erioed, a chael Gwmni Bob Owen, loan Brothen, Carneddog ac eraill.\nYn Ysgol Ramadeg Tŷ Tan Domen, y Bala, yr oedd yn gas gennyf Hanes am mai hanes rhyfeloedd imperialaidd Lloegr oedd gan mwyaf. Yng Nghroesor cefais agoriad llygad, a deall mor ddiddorol y gall Hanes Lleol fod. Cefais athro digymar yn Bob Owen.\nRoedd pobl oedd yn adnabod Bob Owen yn unig oddi wrth ei ysgrifau tanllyd i'r wasg yn ei ystyried yn ŵr chwyrn, di�drugaredd, ond i'r rhai oedd yn ei adnabod fel cyfaill roedd yn ŵr mwyn, caredig, a'r dagrau'n agos pan oedd angen cydymdeimlad.\nBu llawer ardal yng Ngogledd Cymru'n elwa ar ei wybodaeth anghygoel o hanes lleol. Cynhaliai gyfresi o ddosbarthiadau yn y pwnc gan deithio'n �l a blaen ar hyd ac ar led y wlad bob nos o'r wythnos. Roedd yn paratoi'n ofalus, a gwelais ef droeon yn taflu ei nodiadau i rywun a eisteddai yn y rhes flaen! Rhoddai ddarlithoedd unigol yn gyson hefyd. Ni fyddai testun honedig ei ddarlith yn ddim help i ragweld ei chynnwys. Cofiaf ddarlith ganddo oedd wedi ei chyhoeddi fel 'Ffasiynau Merched yr oes o'r blaen', a'r gŵr oedd yn diolch ar y diwedd yn diolch i Bob Owen am ei ddarlith ragorol ar 'John Wesle'. A s�n am John Wesle, cofiaf Bob Owen yn dod i ddarlithio i Wyddelwern, ac yn sydyn ar ganol ei ddarlith yn gweiddi, 'Diolchwch bobol fod gan John Wesle hen gythrel o wraig, � fuase fo ddim wedi mynd hyd y wlad i bregethu ond fod yn dda ganddo fo fynd o gyrraedd yr hen bits!' Cymdeithas gymysg o Bresbyteriaid a Wesleaid oedd yn y gynulleidfa!\nRoedd Bob Owen a Charneddog yn bennaf cyfeillion, a meddwl y byd y naill o'r llall. B�m gyda Bob Owen yn y Carneddi laweroedd o weithiau. Roedd Carneddog yn dipyn o dynnwr coes, ac nid oedd Bob Owen byth yn sicr pan oedd rhywun yn tynnu ei goes. Roedd Bob yn sgwennu colofn i'r Herald, a Charneddog yn sgwennu colofn i'r Genedl. Yn ystod y noson methai Carneddog � pheidio tynnu coes, ac fe ddywedai, 'Be ydi'r rwts yna 'rwyt ti'n anfon i'r Herald y dyddiau yma, Robin,' A dyna hi'n danchwa, a'r ddau yn ffraeo'n benben, nes i Bob golli ei limpin yn lan a dweud, 'Rydw i'n mynd adre o'r d***l lle yma.'\nYmhen rhyw bythefnos, deuai Bob Owen i'n tŷ ni i ofyn a ddeuwn gydag ef i'r Carneddi. 'Rhag ofn i'r hen Garn farw.' Doedd hynny ddim yn beth od i'w ddweud gan mai'r peth cynta ddywedai Carneddog pan aech i'r tŷ fyddai, 'Fydda i ddim yma'n hir wyst ti, 'roedd o yn y ffenest yma neithiwr.' Yr 'O' oedd aderyn corff!\nO gofio'r ffrae y tro cynt, byddai yn fy anfon i'n ddiniwed at y tŷ'n gyntaf i edrych sut hwyliau oedd ar Carneddog, ond byddai Carn wedi hen anghofio'r helynt. Ffrae fyddai hi wedyn cyn troi am adre.\nBu i'r Saesnes a aeth i'r Carneddi wedi amser Carneddog ddarganfod cerdyn mawr a 'NO SMOKING' wedi ei sgrifennu'n fras arno. Methai � dirnad beth oedd pwrpas hwnnw mewn lle fel y Carneddi. Cofiaf y cerdyn yn dda. Cyn i Bob Owen ddod i'r tŷ byddai Carneddog yn ei osod ar y silff ben t�n. C�i hwyl yn gwylio Bob Owen yn mynd am ei boced i n�l ei Woodbines ac yn eu rhoi'n �l wrth weld y cerdyn. O'r diwedd ffrwydrai Bob Owen, 'Tynnwch yr hen beth yna i lawr ddyn imi gael sm�c.' Ie, dau gyfaill ac edmygedd mawr y naill o'r llall oedd Bob Owen a Charneddog.\nNewydd imi fynd i Groesor gofynnodd i mi, 'Wyddoch chi rywbeth am Pentre Tai'n y Cwm?' Gwyddwn, wrth gwrs, gan mai yno yn ucheldir Cefnddwysarn y cefais fy ngeni a'm magu. Dyma Bob Owen yn dangos copi o lythyr i mi gan achwynwr yn hysbysu'r Ustusiaid ei fod wedi dal deugain o Grynwyr yn addoli'n anghyfreithlon ar fuarth fy hen gartref. Er fy mod yn byw mewn ardal lle'r oedd nifer fawr o Grynwyr yn byw ac yn dioddef erledigaeth gynt, ni chlywais air o s�n amdanynt gydol fy nghwrs addysg nes gweld y llythyr hwnnw gan Bob Owen. Y llythyr hwnnw a gychwynnodd fy niddordeb yn hanes y Crynwyr ym Mhenllyn. Roedd ganddo'r ddawn i greu diddordeb a brwdfrydedd dros agweddau ar hanes lleol.\nRwyf eisoes wedi cyfeirio at ei ddawn o godi sgwarnogod yn ei ddarlithoedd a mynd ar eu holau gan anghofio teitl y ddarlith. Cofiaf fod gydag ef mewn cyfarfod i gloi y tymor o ddarlithoedd yn Uwchaled. Roedd cegin y Ceirnioge Mawr yn orlawn, a�r diweddar Dr. Ifor Davies yn gwobrwyo Bob Owen. Sylwais fod gan y Dr. ddarn o linyn rhwng bys a bawd, a bod y llinyn yn diflannu i ganol y dyrfa. Galwyd ar Bob Owen ymlaen, a dyma'r Dr. yn dechrau dirwyn y llinyn i�r golwg, a beth oedd ynghlwm wrtho oedd ysgyfarnog. Yna Dr. Ifor Davies yn ei chyflwyno i Bob Owen fel un o'r amryw ysgyfarnogod a gollodd yn ystod y gaeaf! Chwerthin mawr gan Bob a'r gynulleidfa.\nRoedd yn ffyddlon iawn i'r Capel a'r Ysgol Sul. Eisteddai fel blaenor yng righornel y s�t fawr gan borthi'n egn�ol pan ddywedai'r pregethwr rywbeth wrth ei fodd. Byddai dadlau yn ei ddosbarth Ysgol Sul. Cofiaf ddadlau wedi codi ynghylch yr hanes am y morfil yn llyncu Jonah. Bob Owen yn amau'r gosodiad a hen ŵr yn dweud wrtho y buasai ef yn credu'r hanes pe bai'n dweud fod Jonah wedi llyncu'r morfil!\nAr wah�n i'w gof aruthrol o ffeithiau hanes a'r gwŷr a'u creodd, yr oedd ganddo allu mathemategol anghyffredin hefyd. Yn nyddiau yr hen �.s.d. medrai yn ddidrafferth adio'r tair colofn gyda'i gilydd.\nClywais amryw yn dweud, 'Beth fuasai Bob Owen pe bai wedi cael addysg coleg?' Yr ateb mae'n debyg yw mai cyfrifydd neu reolwr banc a fuasai, a Chymru wedi colli un o'i haneswyr godidocaf.\nGŵyr pawb a fu yn Ael y Bryn am lyfrgell Bob Owen. Llyfrau ym mhob ystafell, hyd yn oed yn y pantri. Cofiaf Bwyllgor Eisteddfod yr Urdd yng Nghorwen yn anfon ato am fenthyg rhai o'i lyfrau yn ymwneud ag Edeirnion ar gyfer yr Arddangosfa. Daeth �'r llythyr i'n tŷ ni mewn tymer fawr. 'Be maen nhw'n feddwl i mi roi fy llyfrau prin ar fyrddau i'r di***aid pregethwrs yna eu dwyn!' Minnau yn teimlo dros Bwyllgor Corwen, yn dweud, 'Gwnewch chi becyn o'r rhai mwyaf gwerthfawr ac mi af � nhw ar fy nghefn ar y moto beic i Gorwen, a'u rhoi yng ngofal John Morgan.' Ar y cychwyn, roedd yn hoffi'r syniad ond dyna floedd, 'Be taset ti'n cael codwm ar y Migneint a'r llyfrau allan yn y glaw drwy'r nos?' Pe bawn yn cael damwain, Bob Owen fyddai'r cyntaf i boeni yn fy nghylch. Deuwyd dros yr anhawster drwy iddo ofyn i'r Cyfarwyddwr Addysg a gawn i ddiwrnod i ffwrdd o'r Ysgol i fynd �'r llyfrau gydag ef ar y tr�n i Gorwen. Noson gynta'r arddangosfa mynnodd gysgu yn yr Arddangosfa gyda'i lyfrau rhag ofn y di***aid pregethwrs yna!\nCofiaf y tristwch o fynd i'w weld yn ei salwch olaf ac yntau, a fu gyda'r cof aruthrol, yn methu cofio pwy a fu yn ei weld y bore hwnnw.\nUn o ragorfreintiau mawr fy mywyd oedd cael deuddeng mlynedd o eistedd wrth draed Bob Owen yng Nghroesor, cyfnod hapus a roddodd imi ddiddordebau newydd rwyf wedi eu dilyn hyd heddiw. Diolch Bob Owen, a diolch Croesor am fy achub rhag Clacton on Sea.\nBob Owen a D.J.Williams, Llnabedr yn cael dadl ar faes Eisteddfod Genedlaethol Dolgellau 1949


Contact.we – Weststreet\nCYSYLLTU Â NI!\nMae Meddygfa y Wesh yn hapus i chi gysylltu â ni p’un ai ydych chi am ddod – fel claf - at ein Meddygfa ni neu os ydych chi’n barod yn un o’n cleifion ni. Croesawn gysylltiadau Cyfeirio bob amser gan gyd-weithwyr ar draws Gorllewin Cymru.\n23 Y Wesh, Abergwaun, Sir Benfro, SA65 9AL\nwww.weststreetdental.wales / www.weststreetdental.cymru\nTrefnwch apwyntiad ar-lein\nLlenwch y ffurflen isod a byddwn yn cysylltu â chi yn ystod ein horiau gwaith. Os oes gennych argyfwng deintyddol, ffoniwch 07377376699. Darperir gofal brys yr un diwrnod fel arfer.\nRheswm dros eich YmweliadArholiad a GlanhauYmgynghoriadTriniaethGofal Deintyddol BrysArall\nUnrhyw amser08:00 AM - 11:00 AM11:00 AM - 02:00 PM02:00 PM - 06:00 PM


> 5 y dydd\nDiweddarwyd 16 Chwefror 2010\nSut mae'r plant?\nCyn dechrau gwneud newidiadau, mae’n help gwybod beth rydych yn ei wneud yn iawn a beth y mae angen i chi ei wella.\tMae bwyta mwy o ffrwythau a llysiau yn bwysig i ni gyd, ond faint ohonom sy'n llwyddo i fwyta 5 y dydd?\tMae ffrwythau a llysiau yn llawn fitaminau, mwynau a ffibr hanfodol a allai leihau'r risg o glefydau difrifol fel canser a chlefyd y galon. Felly, mae'n bwysig bod plant yn bwyta o leiaf 5 dogn o ffrwythau a llysiau amrywiol bob dydd.\nGall fod yn haws na’r disgwyl i roi 5 dogn y dydd i'ch plant. Yn ogystal â ffrwythau a llysiau ffres, mae ffrwythau a llysiau tun ac wedi'u rhewi neu eu sychu yn cyfrif tuag at 5 y dydd, a hyd yn oed sudd ffrwythau 100%. Mae prynu ffrwythau a llysiau tun neu wedi'u rhewi, sydd ddim yn troi mor gyflym, yn arbed arian i chi hefyd yn ogystal â phrynu ffrwythau a llysiau ffres tymhorol.\nMae sawl ffordd o gael 5 dogn y dydd. Gallech ychwanegu llysiau i fwydydd poblogaidd fel sbageti bolonaise neu i sawsiau er mwyn rhoi mwy o liw a blas iddynt.\nGallech hefyd dretio'ch plant drwy roi llond llaw o resins iddynt. Mae pob cinio ysgol yn cynnwys o leiaf 2 dogn o ffrwythau a llysiau. Felly, mae hynny'n ffordd arall o gyrraedd y targed o 5 y dydd.\nMae siopa doeth yn beth da!\nCynghorion defnyddiol, ryseitiau blasus - mae digon o bethau y gallwch eu gwneud i helpu eich teulu i fwyta'n fwy iach. Ewch i'r dudalen Siopa'n ddoeth (dolen allanol, Saesneg yn unig)


Tair ffordd hawdd o ddenu cwsmeriaid ar-lein dros y Nadolig\nMae tymor y Nadolig wedi cyrraedd ac mae pobl yn barod i fynd ar eu sbri wario flynyddol. Y llynedd, yn ôl y Ganolfan Ymchwil Manwerthu, gwariodd defnyddwyr Prydain y swm syfrdanol o £79.716 biliwn dros gyfnod y Nadolig. A gwariwyd £25.107 biliwn o’r swm hwn ar-lein, sy’n gynnydd o 10.1% o’i gymharu â’r flwyddyn flaenorol.\nMae defnyddwyr y DU yn defnyddio mwy o’u dyfeisiau symudol, gydag archebu oddi ar ddyfais symudol yn ystod Nadolig 2018 yn cyfrif am 54.2% o’r holl wariant manwerthu ar-lein.\nBeth am Nadolig 2019? Mae’r Ganolfan Ymchwil Manwerthu’n amcangyfrif y bydd Brexit a’r Etholiad Cyffredinol yn effeithio ar wariant defnyddwyr yn y DU dros y Nadolig eleni, ond mae dal disgwyl i wariant gynyddu o 0.8% i £80.27 biliwn.\nEr gwaethaf rhagfynegiadau o wariant yn arafu, mae’r farchnad brynu bosibl yn enfawr. Felly, sut y gallwch chi fanteisio ar y farchnad hon a denu rhagor o gwsmeriaid dros y Nadolig?\nRhowch wedd Nadoligaidd i’ch gwefan\nEich ffenestr siop ar-lein yw eich gwefan. Nawr yw’r amser i ystyried eich sefyllfa’n ofalus, adolygu eich gwefan a bod yn wrthrychol. Pa mor ddeniadol yw hi i ddarpar gwsmeriaid? Oes angen diweddaru’r cynnwys? A oes galw clir i weithredu? Ceisiwch weld trwy lygaid eich cwsmeriaid - a yw’n hawdd iddynt ddod o hyd i'r hyn maen nhw'n chwilio amdano? Os yw eich gwefan yn anodd ei llywio, byddwch yn colli cwsmeriaid posibl, ac ni fyddant yn trafferthu dychwelyd.\nMae cadw’ch gwefan wedi’i ddiweddaru’n cymryd amser ac ymdrech ond bydd y canlyniadau'n werth chweil. Mae cynnwys yn hollbwysig ac mae peiriannau chwilio fel Google yn talu llawer mwy o sylw i wefannau sy’n cael eu diweddaru’n gyson gyda chynnwys newydd. Drwy ddiweddaru eich gwefan byddwch chi’n dringo’n uwch yn y canlyniadau chwilio, yn cyrraedd rhagor o bobl, ac yn parhau i fod yn gystadleuol. Os nad ydych chi’n sicrhau bod eich gwefan yn edrych yn ffres, gallwch fod yn sicr na fydd eich cystadleuwyr yn gwneud yr un camgymeriad!\nYn anad dim, sicrhewch fod eich gwefan wedi'i hoptimeiddio'n llawn ar gyfer dyfeisiau symudol. Yn 2018, cafodd 66.7% o’r holl siopa ar-lein yn y DU ei gwblhau ar ddyfeisiau symudol, yr ail uchaf yn Ewrop gyfan.\nGwnaeth cwmni o Gaerffili o’r enw Bearhug optimeiddio ei wefan drwy integreiddio ‘shopify’, gan arwain at gynnydd o 50% yn ei werthiannau ar-lein.\nByddwch yn gymdeithasol gyda Facebook Ads\nEr gwaetha’r ffaith bod llu o blatfformau cyfryngau cymdeithasol cystadleuol yn brwydro yn ei erbyn, mae Facebook dal ymhell ar y blaen gyda 2.45 biliwn o ddefnyddwyr gweithredol bob mis yn nhrydydd chwarter 2019. Mae hyn yn golygu mai Facebook yw’r wefan cyfryngau cymdeithasol fwyaf yn y byd ac yn lle gwych i farchnata eich busnes i gwsmeriaid posibl\nGall Facebook Ads eich helpu i dargedu defnyddwyr yn ôl lleoliad, demograffeg, oedran, rhyw, diddordebau, ymddygiad a chysylltiadau. Mae Facebook yn eich galluogi i reoli faint rydych chi'n ei wario a phryd y caiff eich hysbysebion eu postio. Bydd hefyd yn rhoi mynediad i chi at adnoddau monitro fel y gallwch fesur pa mor llwyddiannus yw eich hysbysebion mewn amser real. Mae hyn yn golygu y gallwch glustnodi’ch gwariant i'r hysbysebion sy'n cynhyrchu’r canlyniadau gorau, gan ddifodd unrhyw rai sy'n tangyflawni.\nYn ôl Adroddiad Arolwg Aeddfedrwydd Digidol 2018, mae mwy na 75% o fusnesau bach a chanolig Cymru yn defnyddio’r cyfryngau cymdeithasol i ymgysylltu â chwsmeriaid. Dangosodd yr adroddiad hefyd mai’r sectorau llety a gwasanaethau bwyd sy’n arwain y ffordd pan ddaw at y cyfyngau cymdeithasol. Mae busnes glampio yn y gogledd, sef Wonderfully Wild, yn enghraifft wych o hyn. Mae’r cwmni’n defnyddio Hysbysebion Facebook yn llwyddiannus i ennyn diddordeb yn ei lety mewn arddull saffari ac i sicrhau ei fod bob amser yn llawn.\nByddwch yn ddoeth gyda marchnata e-bost\nGyda 281 biliwn o e-byst yn cael eu hanfon a’u derbyn bob dydd yn ystod 2018, a disgwyl i nifer y defnyddwyr e-byst byd-eang gyrraedd 4.4 biliwn erbyn 2023 yn ôl Statista, mae’n ymddangos bod marchnata e-bost yn mynd o nerth i nerth. Mae marchnata e-bost yn parhau i fod yn un o'r arfau marchnata ar-lein rhataf a mwyaf effeithiol sydd ar gael. Fodd bynnag, gyda chymaint o e-byst yn llifo i fewnflychau, sut ydych chi'n gwneud i’ch neges chi sefyll ar wahân?\nGwnewch i’r darllenydd gredu eich bod chi’n siarad yn uniongyrchol â nhw, felly newidiwch eich e-bost i fod yn fwy personol lle bo’n bosibl. Ysgrifennwch linell bwnc cadarn sy'n ennyn y darllenydd i agor eich e-bost a chael gwybod mwy. Cadwch eich syniadau i’r lleiaf posibl a sicrhewch fod eich neges yn ddiddorol ac yn ddengar gyda galw clir i weithredu. Byddwch yn gryno, rydych chi’n ceisio temtio’r darllenydd i glicio i gael rhagor o wybodaeth – does neb eisiau sgrolio drwy e-bost yr un hyd â’r Mabinogi!\nDefnyddiwch ddadansoddiadau i fesur eich cyfraddau agor a chlicio drwodd, ac addaswch eich ymgyrchoedd e-bost yn unol â hynny. Arbrofwch – os nad oes rhywbeth yn gweithio, rhowch gynnig ar newid y llinell pwnc neu’r cynnwys tan eich bod chi’n cael y canlyniadau rydych chi eu heisiau. Dysgwch pryd fydd eich cwsmeriaid yn fwyaf tebygol o fod yn ymatebol a threfnwch eich ymgyrchoedd e-bost ar gyfer yr amseroedd hyn. Mae digonedd o blatfformau marchnata e-bost wedi’i awtomeiddio, fel MailChimp a HubSpot, sy’n eich galluogi chi i wneud hyn.\nI ddysgu rhagor am y cyfryngau cymdeithasol a marchnata digidol, yn ogystal â thechnolegau digidol eraill a allai helpu i dyfu eich busnes, cofrestrwch ar gyfer gwasanaeth cymorth am ddim Cyflymu Cymru i Fusnesau heddiw.